Председателствували: заместник-председателят Снежана Ботушарова и заместник-председателят Кадир Кадир.\nПРЕДСЕДАТЕЛ СНЕЖАНА БОТУШАРОВА (звъни): Добър ден, уважаеми госпожи и господа народни представители! В заседателната зала има необходимият кворум. Откривам днешното заседание.\nЗа днес е постъпило предложение от госпожа Клара Маринова за включване като точка първа в дневния ред решение за удължаване срока на дейността на временната анкетна комисия относно българските държавни имоти в чужбина. Регистрирано е по съответния ред. Вчера е постъпило до 18 ч. и ще бъде поставено на гласуване.\nИскам да изразя учудването си, че въпреки вчерашната среща с главните редактори на седем от вестниците и в присъствието на колеги и главни редактори, не е направено предложение за включване в дневния ред на законопроекта за изменение на Закона за данъка върху добавената стойност.\nИ още едно съобщение искам да ви направя. Направено е предложение утре да се проведе редовно пленарно заседание с включване в дневния ред на Закона за изменение на Закона за преобразуване и приватизация на държавните общински предприятия. Това е законопроект за второ четене.\nЗаконопроектът е работен за второ четене от работна група, което е отразено в стенограмата. По данни от Правния отдел работната група е свършила своята работа.\nИ освен това, за включване в дневния ред за утре има предложение на господин Мичковски, който предлага като точка първа да бъде включено обсъждането на програмата за приватизация на държавни предприятия за 1994 г. и приемане на решение на Народното събрание за одобряване на програмата.\nТова решение е разпределено на три комисии - законодателна, икономическа и Комисия по бюджета и финансите, но има становиВТ/ЙА 173.1 ще само на Икономическата комисия.\nЗаконът ни задължава да се приеме тази програма, заедно с законопроекта за държавния бюджет. Казвам това, за да може да прецените какво ще гласувате.\nНай-напред поставям на гласуване предложението днес като точка първа от дневния ред да бъде решение за удължаване срока на дейността на временната анкетна комисия относно българските държавни имоти в чужбина. Решението е раздадено. Става дума за удължаване на срока на тази комисия с един месец.\nМоля, режим на гласуване. Моля, гласувайте.\nВЕКИЛ ВАНОВ (от място): Клара Маринова да обясни защо иска удължаването.\nПРЕДСЕДАТЕЛ СНЕЖАНА БОТУШАРОВА: Към решението са приложени и мотивите. То е раздадено вчера.\nЩе изчакам три минути, тъй като е първо гласуване за днес. Гласува се точка първа да бъде решение за удължаване срока на дейността на временната анкетна комисия относно българските държавни имоти в чужбина.\nГласували са 176 народни представители, за са 130, против 33, 13 се въздържат. Приема се.\nТочка първа става решение за удължаване срока на дейността на временната анкетна комисия относно българските държавни имоти в чужбина.\nСъобщих ви какви са предложенията за утре, тъй като съгласно практиката, която имаме сега, в деня се гласуват.\nПо процедура? По този въпрос? Заповядайте, госпожо Михайлова.\nЕКАТЕРИНА МИХАЙЛОВА (СДС): Уважаема госпожо председател, уважаеми колеги, аз ви моля да не подлагате на гласуване тези предложения, защото предложението утре да гледаме на второ четене Закона за приватизацията не е възможно, според нашия правилник, тъй като на второ четене той не е минал през Законодателната комисия и има насрочено заседание за сряда, идващата сряда, на което заседание в Законодателната комисия ще се разглежда законът за второ четене.\nА другата точка, която вие я внесохте във връзка с програмата за приватизация, също няма готови становища на комисията и при това положение смятам, че не може да се подложи на гласуване 173.2 да се промени утрешния ден в друг вид, освен за парламентарен контрол и ви моля да не го подлагате на гласуване.\nПРЕДСЕДАТЕЛ СНАЖАНА БОТУШАРОВА: Благодаря. Аз само уведомих уважаемите народни представители да знаят за предложенията, но гласуването за утре - каква ще бъде програмата, ще стане утре преди самото заседание.\nАз след малко ще прочета съобщенията за парламентарен контрол, но понеже още народни представители искат думата, по реда, както я поискаха, има думата госпожа Нора Ананиева. Ще дам думата и на господин Мичковски, и на господин Джеров. 173.3\nНОРА АНАНИЕВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо председател, уважаеми колеги! Мисля, че е крайно време да се върнем към правилника, който изисква от парламентарните комисии и в т.ч. и от Законодателната, и може би преди всичко от нея, в 7-дневен срок, след като е приет един закон на първо четене, да го предложи на второ четене.\nЗаконът за изменение и допълнение на Закона за приватизацията не търпи повече отлагане. Имаме информация, че готовността е във висока степен, поради което мисля, че е нормално ние като парламент още утре да се заемем с този въпрос.\nВторото предложение, което искам да направя, е още днес след тази първа точка, която гледахме, да гледаме измененията и допълненията на Закона за данъка върху добавената стойност поради това, че необосновано беше забавено неговото разглеждане.\nМожеше колегите и по-специално колегата Павлов да изтегли своя законопроект, който мотивира допълнително забавяне чрез Комисията по културата.\nНие вчера имахме прецедента на включване на Закона за данъка върху общия доход, независимо от това, че не е готов с всички становища на комисии. Днес имаме вече всички становища. Още миналия четвъртък от името на нашата парламентарна група аз внесох предложение да се гледат тези необходими поправки, така че предлагам сега и мисля, че това предложение може да постигне преобладаващо мнозинство, даже консенсус в залата и още днес да гледаме въпроса за измененията и допълненията на Закона за данъка върху добавената стойност.\nПРЕДСЕДАТЕЛ СНЕЖАНА БОТУШАРОВА: Благодаря Ви, госпожо Ананиева.\nТова означава след малко да се събере за кратко Председателски съвет, за да може да се постигне или да се потърси консенсус, както и друг път е процедирано. Ако се постигне, ще може да се предложи по реда на изключенията в пленарна зала за гласуване.\nГосподин Джеров има думата.\nАЛЕКСАНДЪР ДЖЕРОВ (СДС): Благодаря, госпожо председател. По поставения въпрос за разглеждане на Закона за приватизацияВЙ/КП 174/1. та - това е накратко неговото заглавие.\nВчера следобед получих част от становището на работната група от Икономическата комисия с представители на Законодателната комисия. Става дума, че е представена част, защото материята е твърде голяма и тази част, след като вчера беше представена, ще бъде гледана на първото следващо заседание на Законодателната комисия в сряда.\nПо отношение на Закона за добавената стойност - там Законодателната комисия е дала своето становище още вчера.\nПРЕДСЕДАТЕЛ СНЕЖАНА БОТУШАРОВА: Тоест считате, че няма основание сега и не можем да го гледаме.\nАЛЕКСАНДЪР ДЖЕРОВ: Ами даден е вчера...\nАЛЕКСАНДЪР ДЖЕРОВ: Мисля, че и становището на Комисията по културата... Но не мога да твърдя... Мисля, че нейният председател трябва да вземе думата.\nПРЕДСЕДАТЕЛ СНЕЖАНА БОТУШАРОВА: Господин Мичковски има думата.\nАСЕН МИЧКОВСКИ (НСД): Уважаема госпожо председателстваща, уважаеми колеги, тъй като аз съм вносител на предложението точка първа от дневния ред за утре да бъде гледането на програмата за приватизация на държавни предприятия за 1994 г., искам да обоснова това свое предложение.\nПреди около два месеца в проекта за решение на Народното събрание, с който се одобрява програмата за приватизация на държавни предприятия за 1994 г., беше разпределен на трите парламентарни комисии. До ден днешен обаче все още няма становище на Комисията по бюджет и финанси. Това обаче според Правилника на Народното събрание не означава, че тази точка не може да бъде гледана и без такова становище, след като не е спазен срокът, който изисква правилникът за предоставяне на становище.\nАко Народното събрание продължи да не приема програмата за приватизация на държавни предприятия за 1994 г., това означава, че висшият законодателен орган на страната нарушава закона и то точно този закон, който миналата година същото това Народно събрание прие.\nДа не говорим, че не е приета все още и програмата за приватизация за 1993 г., с който обективно се спъва процесът 174/2. на приватизиране в нашата страна. Не могат да бъдат разпределени приходите от приватизация, които вече надхвърлиха половин милиард лева, поради простия факт, че програмата за приватизация за 1993 г. не е приета.\nОсвен това всички сделки, които са сключени от Агенцията по приватизация, а също така сделките, сключени от отрасловите структури, оторизирани с правото за приватизация по Закона за приватизацията, могат да бъдат протестирани пред съда.\nНевероятни спънки среща Агенцията по приватизация, когато трябва да изповядва нотариално сделките, тъй като винаги се намират аргументи, които почиват на неприемането на програмата за 1993 г., а вече и на програмата за 1994 г.\nЗатова, уважаеми колеги, аз апелирам пред вас тази програма да бъде приета, както и програмата за 1993 г. В противен случай Народното събрание се превръща в обективна спирачка на процеса на приватизиране в нашата страна. (Шум и реплики в залата)\nМоля, няма да правим дебати по същество.\nГосподин Мичковски, Вашето предложение ще се гласува утре. Обясних на колегите, за да имат представа за предложенията. Това ще се решава утре.\nГосподин Павлов, по процедурен въпрос ли? Заповядайте.\nЛЮБОМИР ПАВЛОВ (СДС): Уважаема госпожо председателстваща, уважаеми дами и господа народни представители. Вземам думата само за да уточня, че са дадени становища на всички комисии по законопроекта за изменение на данъка за добавена стойност, включително от Комисията по култура и Комисията по радио и телевизия, които вчера са дали становища, така че ако уважаемият Председателски съвет вземе решение, аз не виждам пречка днес да бъде включено това като точка от дневния ред.\nПо процедура? Заповядайте, господин Пенев.\nНЕВЕН ПЕНЕВ (СДС): Уважаема госпожо председателстваща, дами и господа народни представители! Аз съм против предложението на госпожа Нора Ананиева, тъй като смятам, че трябва да се извърви процедурата, т.е. трябва да има становище и от Законодателната комисия. 174/3.\nПРЕДСЕДАТЕЛ СНЕЖАНА БОТУШАРОВА: Има, има!\nНЕВЕН ПЕНЕВ: Но тъй като, госпожо председателстваща, Вие казахте, че ще се проведе Председателски съвет и ако тази зала реши обратното, аз искам да предложа на този Председателски съвет да се включи по същия начин, ако залата реши обратното, и законопроектът за изменение и допълнение на Закона за движение по пътищата, където има две съвършено малки изменения, които не позволяват на редица търговци, машиностроителни, тракторни и други предприятия да продават своята продукция.\nТова беше процедурното ми предложение. (Шум и реплики в залата)\nПРЕДСЕДАТЕЛ СНЕЖАНА БОТУШАРОВА: Моля ви! Само обяснявам и ще ви дам думата. Председателският съвет е, за да се обсъди по реда на изключенията дали може да се предложи, ако има консенсус, да се включи днес в дневния ред Законът за изменение и допълнение на Закона за добавената стойност. За това ще бъде Председателският съвет. За нищо друго!\nЗаповядайте, господин Венцеслав Димитров, по процедурен въпрос. 174/4.\nВЕНЦЕСЛАВ ДИМИТРОВ (СДС): Понеже госпожа Ананиева и господин Мичковски направиха в порядъка на процедурата техните предложения, аз искам да кажа защо аз съм против включването на разглеждането на добавките в Закона за приватизацията и на приемането на програмата за приватизацията утре или някои казаха едва ли не днес... Ами, че ние този закон не сме го виждали, който групата го работи!... И те са го изработили на парче.\nАз искам да обърна внимание на колегите и особено на госпожа Ананиева - кой закон се приемаше на парче, госпожо Ананиева? И ще ви кажа: Законът за данъка върху добавената стойност! Затова сме на това дередже! Защото сега трябва да се хванем и да поправяме! Защото когато се работи на парче, уважаемите народни представители не знаят какво правят. И когато направят нещо днес, утре отиват на друго!\nЗатова, моля ви се, Законът за приватизацията - нека групата, която мисля, че господин Стоилов оглавява, нека да го направи, да го напише, да ни даде да го видим!\nА на господин Мичковски ще му кажа: господин Мичковски, Вие сте член на Комисията по бюджет и финанси. Днес ние имахме заседание, насрочено, което пропадна поради липса на кворум. Миналата седмица също едно заседание пропадна поради липса на кворум. Ако искате да се придвижат тези закони, моля Ви се Вие специално да присъствате на заседанията на комисията, за да може наистина тази комисия да заседава!\nПРЕДСЕДАТЕЛ СНЕЖАНА БОТУШАРОВА: Сега може би нещо не стана ясно.\nПредложението за закона, казано накратко, за изменение на Закона за приватизацията, изобщо не се обсъжда за включване. Става дума за предложението на господин Мичковски, което е проект за решение. По общия ред за разглеждане на проект за решение след като е изтекъл срокът, имаше прецедент миналата седмица, бе включено, т.е. предложено за гласуване. Въобще не става дума тук за законопроекта за приватизация. (Шум и реплики в залата) Това е общо решение.\nГоспожа Ананиева, от името на парламентарна група, заповядайте.\nНОРА АНАНИЕВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Аз благодаря на господин ВЙ/КП 174а/1. Венцеслав Димитров, че ми даде чудесния повод да припомня нещо: когато приемахме Закона за данъка върху добавената стойност, нашата парламентарна група беше предложила в групата на освободените от данъка да бъдат включени печатните издания, вестниците, българската художествена и научна литература, а Вие, господин Димитров, единодушно тогава отхвърлихте това предложение и то не успя да събере мнозинство. (Силен шум в залата, реплики)\nБлагодаря Ви, че ми дадохте този повод! (Шум и реплики в залата)\nПРЕДСЕДАТЕЛ СНЕЖАНА БОТУШАРОВА: От името на парламентарна група думата иска госпожа Екатерина Михайлова.\nЕКАТЕРИНА МИХАЙЛОВА (СДС): Уважаема госпожо председателстваща, уважаеми дами и господа! Вземам думата в този момент, защото действително това, което каза госпожа Нора Ананиева, ме предизвика да взема думата от името на парламентарната група.\nЯвно в момента се правят изказвания, които са предназначени не за някой друг, а за радиото и за журналистите, които са вън, с надеждата, че всичките тези хора имат къса памет! И че не помнят кой прие Закона за данъка върху добавената стойност! (Шум и реплики в залата)\nИ може би целта е да се направи така, че да не се помни, че законът с единна ставка и с всичко това, което влиза в него като облагаема стока, беше приет с гласовете на парламентарната група на Българската социалистическа партия! Както така и с гласове от депутатите от Движението за права и свободи и депутати от другите парламентарни групи! (Ръкопляскания от СДС)\nТези, които гласуваха против или въздържали се за тази единна ставка - много ви моля, спомнете си, а това го има и записано, резултатите се пазят, стенограмите се пазят - беше парламентарната група на СДС! (Шум и реплики в залата) Тя не гласува за този данък - 18 на сто единна ставка! (Шум в залата)\nДа! Тя не гласува и за другите ставки, защото ние бяхме против този начин, по който вие предложихте закона, и това правителство да изпълнява този закон.\nПоради тази причина аз държа тук да го заявя гласно за тези, които слушат, че законът с единната ставка беше приет с вашите гласове, господа от Българската социалистическа партия! (Шум и реплики в залата) 174а/2.\nВ това число и с гласовете на някои хора, които днес протестират, стачкуват и не издават вестници! С техния глас също бе приет този закон точно с тази ставка! А СДС не гласува за тази ставка! (Шум в залата)\nПРЕДСЕДАТЕЛ СНЕЖАНА БОТУШАРОВА: Свиквам Председателски съвет.\nМоля, ръководствата на парламентарните групи да заповядат в кабинета на председателя! (Звъни)\nПРЕДСЕДАТЕЛ СНЕЖАНА БОТУШАРОВА (Звъни): Продължаваме заседанието. Преди да ви уведомя за становището на Председателския съвет, докато се заемат местата в залата искам да прочета съобщението за парламентарния контрол за утре.\nУтре, 1 април, петък следва да се отговори на следните актуални въпроси и питания:\nЗаместник-министър председателят и министър на труда и социалните грижи Евгений Матинчев следва да отговори на актуални въпроси, поставени от народните представители Елена Поптодорова, Румяна Куртева и Донка Дончева и на питане на народния представител Веселин Иванов.\nМинистърът на науката и образованието Марко Тодоров ще отговори на актуален въпрос на народния представител Нина Михайлова.\nМинистърът на външните работи Станислав Даскалов следва да отговори на питане от народния представител Стоян Райчевски.\nМинистърът на вътрешните работи Виктор Михайлов ще отговори на актуален въпрос на народния представител Едвин Сугарев.\nМинистърът на здравеопазването Танчо Гугалов ще отговори на актуални въпроси, поставени от народния представител Христо Марков.\nМинистърът на териториалното развитие и строителството Христо Тотев следва да отговори на актуални въпроси на народните представители Емил Капудалиев и Христо Марков.\nМинистърът на земеделието Георги Танев ще отговори на актуални въпроси, поставени от народните представители Милко Енчев и Христо Марков и на питания на народните представители Тошо Пейков и Стойчо Шапатов.\nНародният представител Стойчо Шапатов ще зададе допълнителни въпроси по своето питане, развито на 25 март.\nНародният представител Йордан Куцаров ще изрази отношение по писмен отговор на питане.  СД/ЗТ 175.1\nВ заседанието няма да могат да участват министрите Валентин Карабашев и Кирил Ерменков поради отсъствие от страната, министър Петър Корнажев поради заболяване, министър Валентин Александров поради служебна командировка и министър Ивайло Знеполски поради годишен отпуск.\nПредседателският съвет, след като направи заседание по въпроса за включване на законопроекта за изменение и допълнение на Закона за данък върху добавената стойност, внесен от народните представители Юрий Борисов и Иво Атанасов, и законопроекта за допълнение на Закона за данък върху добавената стойност от народния представител Любомир Павлов, постигна консенсус и решението е следното:\nНа основание чл. 37, ал. 5, в изключителни случаи, предлага за включване в днешния дневен ред като точка трета първо четене на тези два законопроекта.\nМоля режим на гласуване! Гласува се предложението на Председателския съвет т. 3 в днешния дневен ред да бъде първо четене на тези два законопроекта. Моля режим на гласуване!\nГласували са 174 народни представители, от тях за са 90, против 28, 56 се въздържат.\nПредложението се приема. Точка трета от днешния дневен ред е първо четене на тези два законопроекта.\nПродължаваме с нашата работа. Точка първа е:\nПРОЕКТ ЗА РЕШЕНИЕ ЗА УДЪЛЖАВАНЕ СРОКА НА ДЕЙНОСТТА НА ВРЕМЕННАТА АНКЕТНА КОМИСИЯ ОТНОСНО БЪЛГАРСКИТЕ ДЪРЖАВНИ ИМОТИ В ЧУЖБИНА\nЩе помоля госпожа Клара Маринова да докладва своето предложение. Тя е председател на тази комисия.\nДОКЛАДЧИК КЛАРА МАРИНОВА: Благодаря Ви, госпожо председателстваща.\nАз не бих добавила нещо повече от това, което сме внесли като проект за решение и като мотиви за удължаване на срока на дейността на Временната анкетна  комисия относно българските държавни недвижими имоти в чужбина.\nКолеги депутати, искам да изложа пред вас няколко основни аргумента. 175.2\nНа първо място съзнавам колко неудобно е отново да се удължава срокът за работа на временна анкетна комисия. Но до този момент, след продължителна и задълбочена работа, анкетната комисия относно българските държавни недвижими имоти в чужбина, включваща запознаване с огромна писмена документация на различни държавни ведомства, както и сключване на многобройна и противоречаща си фактология, комисията се натъкна през последните няколко седмици на нови неизяснени обстоятелства, свързани с българските имоти в чужбина. За целта са необходими нови документи, нови материали от онези, които имат отношение към проблема държавни органи и се налага да бъдат изслушани допълнително хора.\nМога да ви информирам, че само преди една седмица едно от заинтересованите лица по берлинските имоти намери начин да се свърже с комисията и обеща да даде своите мнения, становища по случая с берлинските имоти.\nКъм сегашния момент комисията още не е получила необходимите материали и не са изслушани всички длъжностни и частни лица, разполагащи с информация относно българските държавни имоти в чужбина, по независещи от членовете на комисията причини.\nВ заключение искам да подчертая, че без да събере и да обобщи тази нова допълнителна информация, анкетната комисия не може да приключи своята работа и да изготви окончателния доклад относно състоянието на българските имоти в чужбина, с каквато цел е избрана и гласувана от сегашното Народно събрание.\nНастойчиво моля колегите народни представители да дадат възможност анкетната комисия да завърши със заключителен документ в рамките на един месец.\nПРЕДСЕДАТЕЛ СНЕЖАНА БОТУШАРОВА: По въпроса? Заповядайте, госпожо Михайлова.\nЕКАТЕРИНА МИХАЙЛОВА (СДС): Уважаема госпожо председателстваща, уважаеми колеги! Взимам думата, като правя и едно искане - ако се продължи срокът на комисията, да се попълни и съставът на комисията, тъй като от страна на Парламентарната група на СДС беше предложен господин Никола Мишев, чиито депутатски пълномощия са прекратени и това място е свободно от квотата на нашата група. И мисля, че няма никаква пречка заедно с решението за 175.3 удължаване на срока да се попълни и съставът на комисията, като предлагам госпожа Лорета Николова да заеме това място.\nПРЕДСЕДАТЕЛ СНЕЖАНА БОТУШАРОВА: Щом госпожа Маринова кима одобрително с глава, вероятно съзнава, че колкото е попълен съставът, толкова по-добре ще работи комисията.\nИма ли някой възражения двете предложения да се гласуват едновременно? Първата точка е да се удължи срокът до 31 април т.г. Втората точка е да се попълни съставът... Докога каза госпожа Маринова?\nКЛАРА МАРИНОВА (от място): До 30 април или 1 май.\nПРЕДСЕДАТЕЛ СНЕЖАНА БОТУШАРОВА: Аз просто чета механично текста. До 30 април?\nКЛАРА МАРИНОВА (от място): Да.\nПРЕДСЕДАТЕЛ СНЕЖАНА БОТУШАРОВА: До 30 април. Аз чета просто текста. Ако е техническа грешка, това е моето повтаряне.\nИ точка втора: да бъде попълнен съставът на комисията с госпожа Лорета Николова на мястото на господин Никола Мишев. Възражения няма.\nМоля режим на гласуване. Гласува се проектът за решение с тези две точки.\nГласували са 173 народни представители, от тях за са 159, против 12, 2 се въздържат.\nПриема се решението. С това точка първа приключи. 175.4\tТочка втора от днешния дневен ред е -\nМоля господин Джеров да докладва становището на Законодателната комисия по направените предложения при първо четене.\nПреди това ви моля за още едно гласуване. При обсъждането на законопроекта може да присъствува заместник-министърът на финансите Бисер Славков. Затова моля, режим на гласуване. Гласува се заместник-министър Бисер Славков да присъствува и участвува при дебатите по този законопроект. Моля, гласувайте!\nОт общо гласували 154 народни представители, за 139, против 10, въздържат се 5. Приема се предложението.\nПоканете господин Бисер Славков да влезе в пленарната зала.\nДОКЛАДЧИК АЛЕКСАНДЪР ДЖЕРОВ: Уважаема госпожо председателствуваща, уважаеми дами и господа! Законопроект за изменение и допълнение на Закона за данък върху общия доход.\nОсновата на днес разглеждания законопроект е внесеният проект от двамата народни представители господин Георги Николов и господин Асен Мичковски. Този законопроект мина през пленарната зала на първо четене. По принцип той беше одобрен. Постъпиха немалко предложения от народните представители в пленарната зала при разглеждане на първо четене и след това допълнително - в писмена форма. Също така пред нас са няколко предложения - на господин Шотлеков и на други народни представители, които ще бъдат съответно докладвани.\nЗаконопроектът във вида, в който е пред вас, е обработен от Комисията по бюджет и финанси и от Икономическата комисия. И това е съвсем естествено, защото този законопроект е специфичен и третира една материя, за която има една специална комисия.\nЗаконодателната комисия в днешното си заседание обсъди задълбочено законопроекта, разбира се, с ръководството на Бюджетната комисия.\nЗаконодателната комисия по принцип приема необходимостта от предлаганите изменения и допълнения на Закона за данък върху общия доход и счита, че проектът не поставя особени проблеми БП/КТ 176.1 от правно-технически характер. Все пак неговото приемане е абсолютна необходимост, защото не става дума само за уточняване на необлагаемия минимум на едно по-високо ниво, но също така и за някои преференции, свързани с приложението на чл.4 и чл.13 и доста други моменти, които дават една нова отлика на този закон.\nВ хода на дискусията в Законодателната комисия бяха направени възражения срещу предлаганите нови алинеи 1а на чл.4 и 1а на чл.13, с което се увеличава необлагаемият минимум за безработен член на семейството и за всяко дете.\nЗаконодателната комисия в дискусията насочи своето внимание към това дали с тези моменти, свързани с децата, не се допуска нарушаване на правата и дали не се нарушава конституционният принцип за базата на изграждане на данъчните задължения. Това е един проблем, който ще моля народните представители да имат предвид тогава, когато се разглежда внесената от господин Венцеслав Димитров нова ал.1а към чл.4 и чл.13.\nИ все пак ергенският данък не би трябвало да бъде възстановен в някаква друга форма. Аз изразявам едни опасения, които бяха изказани в Законодателната комисия, които все пак трябва да бъдат взети предвид.\nСъщо така Закодателната комисия предлага в – 25 да бъде изяснено дали датата на приложение трябва да бъде установена 1 януари 1993 г. или 1 януари 1994 г. Тъй като понастоящем вече тече срокът за подаване на данъчни декларации, на практика много от данъчните декларации са подадени и дали едно изменение на текст от закон от 1 януари 1993 г. няма да навреди в едно данъчно производство, което вече е започнало, т.е. много хора са подали своите данъчни декларации на базата на сега действуващия текст. Тук просто трябва да се помисли дали няма да се даде обратна сила на един данъчен текст.\nТова са, уважаеми колеги, бележките, които прави Законодателната комисия. Предлагаме ги на вашето внимание и ще молим тогава, когато се обсъжда докладваният от Бюджетната комисия законопроект, да се вземат предвид и тези няколко абсолютно принципни бележки. 176.2\nБлагодаря Ви, госпожа председателствуваща.\nПРЕДСЕДАТЕЛ СНЕЖАНА БОТУШАРОВА: Благодаря Ви, господин Джеров. Думата за докладване на законопроекта на второ четене има господин Венцеслав Димитров, председател на Комисията по бюджет и финанси.\nДОКЛАДЧИК ВЕНЦЕСЛАВ ДИМИТРОВ: Уважаема госпожо председателствуваща, колеги!\nБих желал, преди да започна да докладвам закона, найкратко да отговоря на възраженията на Законодателната комисия, с които се запознах преди малко и които всички чухме от устата на господин Джеров. Господин Джеров, моля Ви, чуйте ме!\nВижте, обърнете внимание на Преходните и заключителни разпоредби - – 25. Параграф 21, който има обратна сила, се прилага за обезщетения, изплатени след 1 януари 1993 г. Става дума за изплатените обезщетения на репресираните. За това става дума. Не става дума за декларациите. Други параграфи с обратно действие няма. Други няма. 176.3\nКогато казваме 1 януари 1994 г., се предполага, че декларациите ще се подават чак следващата година - 1995. Това е по чл. 13. За това става дума.\nВсичко е наред тогава. Господин Николов казва, че във варианта, който е раздаден от Законодателната комисия, проблемите са изчистени.\nА по отношение на моето предложение на възражението, че е било скрита форма на ергенски данък, господин Джеров, такива скрити форми на ергенски данък има и във всички напреднали данъчни законодателства или в страните, към които ние се стремим - с развита пазарна икономика, в които данъка върху общия доход е диференциран: за сам човек, за двама души, за хора с лица, които издържат и т.н.\nДРАГИЯ ДРАГИЕВ (от място): Това са облекчения, а не скрит данък.\nВЕНЦЕСЛАВ ДИМИТРОВ (СДС): Предполагам, че гласуването ще стане, когато, естествено, дойде реда на тези постановки.\nЗапочвам да чета закона. Естествено, мисля, че заглавието няма какво да го гласуваме. Това е стар закон: Изменение и допълнение на Закона за данъка върху общия доход.\nАко ми позволите, да прочета – 1.\nПараграф 1. Член 1 се изменя така:\n1. В буква "а" думата "придобити" след израза: "а чуждите граждани - за доходите им" се заменя с думите: "от източници".\nЗа хората, които не са запознати със закона или които го нямат, ще прочета цялата буква "а", т. 1.\nТ. 1, буква "а". Облагат се с данък доходите на:\nа/ българските граждани без оглед на местожителството и местопребиваването, придобити в страната или внесени от чужбина, а чуждите граждани - за доходите им, придобити в страната.\nЕстествено, става дума за доходи.\nТ. 2. Букви "б", и "г" се заличават.\n"б" са кооперациите, "г" са трудовокооперативни и земеделски стопанства. Няма ги.\nТ. 3. Буква "в" се изменя така: ББ/ЗТ 177.1\n"в" обществените организации за доходите им от стопанска дейност в страната".\nТъй като засега буква "в" касае българските акционерни дружества, обществените организации, чуждестранните юридически и физически лица за доходите им от стопанска дейност в страната, ясно е, че те се уреждат с друг нормативен акт, друг закон. Това е Указ 56. Досега сме направили пропуск, че сме го оставили това нещо, макар че не действа. Би трябвало да се изчисти.\nТова е текстът на – 1.\nНяма направени други предложения. Няма разногласия.\nПРЕДСЕДАТЕЛ СНЕЖАНА БОТУШАРОВА: Благодаря Ви, господин Димитров.\nИска ли някой думата по текста на – 1? Няма желаещи да се изкажат.\nМоля, режим на гласуване. Гласува се на второ четене текста на – 1 от Закона за изменение и допълнение на Закона за данък върху общия доход.\nРезултатът: от общо гласували 147 народни представители, 145 са гласували за, против няма, 2 се въздържат.\nПриема се този текст на второ четене.\nГосподин Димитров, моля да докладвате следващия текст.\nДОКЛАДЧИК ВЕНЦЕСЛАВ ДИМИТРОВ: Параграф 2. В чл. 2, ал. 1 се правят следните изменения и допълнения:\n1. Буква "з" се изменя така:\n"з/ платените обезщетения по имуществени застраховки на едноличния търговец и по лични застраховки на физически лица".\nТ. 2. Създава се нова буква "и" със следното съдържание:\n"и/ вещевото и хранителното доволствие на българските военнослужещи и приравнените към тях".\nКонкретно още на първо четене беше направено предложение от господин Илиан Шотлеков, което касае и други промени в действащия закон и се базира на постановката, че обезщетенията въобще не са доход. Мисля, че той може да го развие.\nГосподин Шотлеков, имате думата. 177.2\nИЛИАН ШОТЛЕКОВ (СДС): Уважаема госпожо председател, уважаеми колеги! Аз съм направил писмено предложение във връзка с чл. 2, ал. 1, където съм предложил съвсем нова точка "и". Сега, ако се приеме тази точка, това ще стане явно точка "к", която има следното съдържание:\n"Обезщетенията по трудово правоотношение".\nТоест, те да бъдат освободени от облагаемия доход, тоест, да не се облагат въобще.\nКаква е логиката за едно такова предложение? Аз много моля народните представители да имат предвид това, което ще кажа, защото то е преди всичко социално ориентирано. Логиката е следната. Не може да се приема като доход едно обезщетение. Самата семантика на думата "обезщетение" означава, че ние обезщетяваме работника или служителя за нещо, което е пропуснал да получи. А той е пропуснал да получи именно трудовия си доход. Вследствие на което ние не можем да искаме да облагаме работника за това, че той примерно е станал безработен или за това, че той е станал пенсионер с данък върху общия доход. Какво означава това, ако не го приемете, дами и господа народни представители? Това означава следното. Утре работодателят Хикс уволнява примерно работника Игрек. Работникът Игрек получава обезщетението по чл. 222 от Кодекса на труда в размер, примерно, на две работни заплати. Тъй като се приема, че по досега действащия закон, който продължава така да действа като схема от 40 години насам, обезщетението е част от трудовото възнаграждение. Забележете, част от трудовото възнаграждение, което е пълен парадокс. Не може едно обезщетение да бъде част от трудовото възнаграждение. Така просто се е възприемало навремето. Сега ние продължаваме тази традиция - да облагаме дохода, дохода казвам, а това дали е доход, е друг въпрос, на един пенсионер, на един социално слаб човек, който излиза или на борсата на труда или отива и става пенсионер, или да искаме да му обложим полученото от него обезщетение по Кодекса на труда в размер, предвиден в чл. 4 или в чл. 13 от Закона за данъка върху общия доход.\nЕто защо аз казвам, че от икономическа гледна точка, от гледна точка на фиска, освобождаването от това облагане е много малък процент от приходите на държавата по чл. 4 и по чл. 13 от Закона за данъка върху общия доход. А от социална 177.3 гледна точка обаче е абсолютно оправдано Народното събрание към днешна дата да освободи социално слабите категории трудещи се, а именно пенсионери, онези, които отиват на борсата на труда, от едно такова облагане. Искам да ви кажа, че това ще рефлектира пряко върху най-, така да се каже, подложените на удара от кризата социални слоеве.\nИ затова ви моля да подкрепите едно такова предложение - в чл. 4 да се създаде нова точка в ал. 1 "и" със следното съдържание:\n"Да бъдат освободени от облагане обезщетенията по трудово (забележете само по трудово) правоотношение."\nТук с господин Славков размених няколко реплики. Не става въпрос за обезщетенията по социалното осигуряване. Не става въпрос за обезщетенията по краткосрочното осигуряване. А става въпрос само за обезщетенията по трудовото правоотношение.\nКРЪСТЮ ТРЕНДАФИЛОВ (от място): А застраховките?\nИЛИАН ШОТЛЕКОВ: Застраховките нямат нищо общо с това нещо, господин Трендафилов. Това, което аз ви предложих, са обезщетения по трудово правоотношение, които са регламентирани в един единствен акт и това е Кодекса на труда. И в момента, в който ние продължаваме системата на облагане на обезщетенията, това означава, че ние крадем от пенсионерите и от социално слабите.\nПРЕДСЕДАТЕЛ СНЕЖАНА БОТУШАРОВА: Думата има господин Георги Николов от Силистра.\nГЕОРГИ НИКОЛОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3", Силистренски избирателен район): Благодаря Ви, госпожо председател, уважаеми колеги! Позволявам си да припомня на господин Венцеслав Димитров, че е направено едно писмено предложение от колегата Николов и мен още при първото четене на този законопроект. И моето предложение е  следното, господин Димитров. Именно към чл. 2, ал. 1 към буква "з" да се добави след буква "и" нова буква "к": "както доходите от рента от земеделска земя" - при облагането.\nЗащо правя това предложение?  177.4\nМАРГАРИГ МИЦЕВ (от място): Може ли да повторите, защото не се чу добре!\nГЕОРГИ НИКОЛОВ: Уважаеми колеги, защо правя това предложение със запис на нова буква "к" за освобождаване от дохода от получена рента от земеделска земя? Защото със Закона за земята ние освободихме в – 7 физическите лица. И аз сега съм доволен, че се внася тази промяна,  като се синхронизира Закона за общия доход с текстовете, които ние приехме в Закона за земята. Това се избягва. Но там е пропуснато в – 7 в Закона за земята е записано в ал. 2: "Рентните доходи от земеделска земя се изключват от сумата, подлежаща на облагане с данък върху общия доход".\nЗаради това моето предложение е и тук да направим запис с нова буква "к", господин Димитров, която да има следното съдържание:\n"Доходи от рента, получени от земеделска земя".\nВЕНЦЕСЛАВ ДИМИТРОВ (извън микрофоните): Парични или натурални?\nГЕОРГИ НИКОЛОВ: Става въпрос за парични доходи. Естествено, за парични доходи. Рентата се получава и нейният израз може да бъде получен в натура, но той се изразява в парична стойност. Той винаги се приключва и изразява в парична стойност. Това мисля, че не бива да буди безпокойство. Така че моето предложение е свързано с въвеждането на синхрон в приетия Закон за земята заедно с изменението, което сега се налага - да се уеднакви със Закона за общия доход. Известно е, че такъв синхрон липсваше в досега действащия Закон за общия доход. А сега едно от предложенията се прави с цел да се уеднакви (в заключителните разпоредби, мисля, че беше) и е уточнено за юридическите лица - именно тяхното освобождаване от въвеждане във владение. Досега беше от влизане в сила на закона - и това беше различието.\nИ второто мое предложение е, когато се облагат с дохода по таблицата, именно да се изключи и облагането с новата буква, която аз ви предлагам - доходи, получени от рента за ползване на земеделска земя.\nБлагодаря ви, уважаеми колеги. 177.5\nГосподин Мицев, за реплика ли искате думата? За реплика. Заповядайте. 177.6\tМАРГАРИТ МИЦЕВ (СДС): Уважаема госпожо председателстваща, аз съм съгласен с това, което каза г-н Николов, и апелирам да го подкрепят народните представители като предложение, но с едно прецизиране, да се каже, че само паричната равностойност. Защото Вие не сте особено прав и се съгласявате сега с мен. Може арендата да има и натурален израз. Значи само онова, което е получено като парична равностойност, да се освободи от данък върху общия доход. Значи Вие формулирате като рента, получена в парична стойност. Това е.\nПРЕДСЕДАТЕЛ СНЕЖАНА БОТУШАРОВА: Благодаря. Реплика? Заповядайте, господин Димитров.\nДОКЛАДЧИК ВЕНЦЕСЛАВ ДИМИТРОВ: Извинявам се, че ще запитам господин Николов и господин Мицев. Не може ли доходите от отдадена под наем земеделска земя да го сложим вместо рента? Защото аз не зная каква е разликата между рента и наем. Има ли нормативен акт или закон, където те се различават? защо вкарваме рента? Вижте, господин Николов от Силистра, ние казваме, че приходите или доходите от наем, даваме възможност да се приспадат 20 на сто разходи. Никъде не говорим за доходи от рента. Смятате ли, че ще променим текста на Вашето предложение, ако запишем "доходи от отдадена под наем земеделска земя"?\nМежду другото в този дух, именно във връзка със Закона за земеделските земи, е направено едно предложение и от г-н Христо Марков, където ние освободихме за пет години след въвода във владение на данък общ доход от производство на селскостопанска продукция. Понеже практиката на данъчните управления е да освобождават само собствениците, някой, когато наеме земеделска земя от физически лица, на него данък общ доход не му го отнемат, тоест, не му го признават, че е освободен. Така че той е направил едно предложение, аз ще го докладвам, когато му дойде времето. То е в – 15 за промяна на – 8 в Преходните и заключителни разпоредби. Наистина въпросът е важен.\nМоето предложение или въпросът към Вас може ли да го изменим така.\n"Дходите от отдаване под наем на земеделска земя".\nЗащото впоследствие в закона тези доходи са дефинирани по този начин. Кажете, и към господин Мицев. СМ/ВЙ 178.1\nПРЕДСЕДАТЕЛ СНЕЖАНА БОТУШАРОВА: Благодаря. Господин Николов, имате думата.\nГЕОРГИ НИКОЛОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3", Силистренски избирателен район): Господин Димитров, Вашето основание би следвало да не буди безпокойство, защото именно по тези доходи, първо, искам да изясня следното, че става въпрос за тези собственици, които имат собствена земя и които са я дали под наем, както Вие се изразихте, на други да произвеждат растителна или животинска продукция. Няма значение каква е тя от земята. Но именно този наем, когато те дават на другото лице, било то физическо или юридическо, което те получават обратно, то се изразява с думата "рента". Тя се изразява с думата "рента" и аз заради това смятам, че думата, която трябва да употребим тук за наема, който те получават, е рента, но приемам доизясняването, което господин Мицев предложи да направим само в  паричното й изражение. Или доходи, получени от рента, в нейното парично изражение. Това внася пълна яснота.\nВторото, което искам да ви кажа...\nПРЕДСЕДАТЕЛ СНЕЖАНА БОТУШАРОВА: Моля за внимание. Господин Николов уточнява текст, който след малко ще се гласува.\nГЕОРГИ НИКОЛОВ: Ние привеждаме в съответствието на Закона за земята и освобождаването на физически лица от земеделска продукция, които са производители на земеделска продукция и собственици на земята. Това го уеднаквявам с новия – 8, който вие го предлагате в закона. Аз именно тук исках да посоча, че е необходимо да въведем синхрона и по ал. 2 на – 7 от Закона за земята с думите "да освободим доходите от рента, получена в паричен израз". Този доход да освободим, физическото лице, което е придобило собственост, и го е отдал на друг да произвежда. Ние освобождаваме него от дохода, но не освобождаваме онзи,  който е наел земята за производство на продукция. Ето това искам  да допълня.\nПРЕДСЕДАТЕЛ СНЕЖАНА БОТУШАРОВА: Най-добре е да уточните текста, който да съответства на Вашите разсъждения.\nГосподин Йордан Ганев иска думата. Заповядайте. 178.2\nЙОРДАН ГАНЕВ (СДС): Благодаря Ви, госпожо председателко. Аз имам едно предложение към – 2 , което предложение съм внесъл редовно в Законодателната комисия. Предложението ми е следното.\nВ – 2 да се въведе една нова точка, една нова буква "к", със следното съдържание:\n"Средствата, получени от отдаване под наем на сгради - паметници на културата, на читалища, библиотеки, музеи, театри и кина".\nЯсно е какви са мотивите на това нещо.\nПърво, много е добре културните институти да се намират в сгради, които са паметници на културата. Това нещо трябва да бъде стимулирано. Може да бъде стимулирано именно по този начин, като не се облагат наемите, които се получават в този случай. Това ще стимулира хората да отдават стилно  своите и имоти, от една страна. И, от друга страна, по този начин ще се подпомогне задоволяването на необходимостта от откриване на подобни културни институти. Трябва да кажа, че това е абсолютно съгласувано и е мнение на Министерство на културата и също така е съгласувано с вносителя - г-н Мичковски.\nИска ли някой думата за реплика? Няма реплики. Други предложения има ли? Господин Емил Бучков иска думата. Заповядайте.\nЕМИЛ БУЧКОВ (СДС): Уважаема госпожо председателстваща, уважаеми колеги! Излизам тук, за да обясня две понятия - рента и наем.\nРента имаме тогава, когато получаваме някакъв доход в натурално изражение, който също може да бъде оценен в пари. И заради това те са приравнени. Щом може да бъде оценен в пари, това е рента, обаче получавана като натурален доход. Докато наема го получавате винаги в парично изражение. Именно затова се прави това разграничение.\nТрябва да ви кажа следното нещо. Законодателно при нас този въпрос още не е уреден. Моля ви, не бъркайте рентата с аренда. Арендата е нещо съвсем различно и когато тук правим разграничение, трябва да се справим именно с тези понятия, които съществуват в правото. 178.3\nДруги предложения по текста има ли? Няма.\nМоля, господин Димитров, да подредите предложенията и да ги поставим на гласуване.\nПредстои гласуване на направените предложения и на – 2.\nМоля за вашето внимание, тъй като има няколко нови текста.\nДОКЛАДЧИК ВЕНЦЕСЛАВ ДИМИТРОВ: Господин Шотлеков, може ли Вашето предложение? Да гласуваме алинея по алинея, буква по буква.\nПРЕДСЕДАТЕЛ СНЕЖАНА БОТУШАРОВА: Добре, господин Димитров, Вие водите второто четене, правите предложения.\nДОКЛАДЧИК ВЕНЦЕСЛАВ ДИМИТРОВ: Гласуваме в момента точка 1. Буква "з" се изменя така: "Платените обезщетения по имуществени застраховки на едноличния търговец, еднолични застраховки на физически лица." Други предложения нямаше.\nПРЕДСЕДАТЕЛ СНЕЖАНА БОТУШАРОВА: Моля режим на гласуване. Гласува се този текст. Текстът на – 2, точка 1, за промени в буква "з".\nГласували са 172 народни представители, от тях за са 168, против няма, 4 се въздържат.\nТози текст се приема на второ четене.\nГосподин Димитров, други предложения? 178.4\tДОКЛАДЧИК ВЕНЦЕСЛАВ ДИМИТРОВ: Точка втора. Създава се нова буква "и" със следното съдържание:\n"и) вещевото и хранителното доволствие на българските военнослужещи и приравнените към тях;"\nИ тук възражения няма.\nПРЕДСЕДАТЕЛ СНЕЖАНА БОТУШАРОВА: Моля, режим на гласуване. Гласува се текста на точка втора.\nГласували са 172 народни представители, от тях за са 165, против - няма, 7 се въздържат. И този текст се приема на второ четене.\nГосподин Димитров, другите предложения.\nДОКЛАДЧИК ВЕНЦЕСЛАВ ДИМИТРОВ: Сега имаме още три нови точки, три нови предложения. Можем да ги формулираме като три нови точки.\nТочка трета. Създава се нова буква "к" със следното съдържание. Нека господин Шотлеков да прочете точно своето предложение.\nИЛИАН ШОТЛЕКОВ (СДС): Уважаеми колеги, след така направените консултации, аз формулирам следния текст. Нова буква "к" със следното съдържание:\n"Обезщетенията по трудово правоотношение по чл. 217 и 222 от Кодекса на труда и плащанията при безработица".\nИма се предвид 57 постановление на Министерския съвет от 1989 г., което урежда плащанията при безработица и което сега за съжаление Законът за данък върху общия доход облага част от това обезщетение. Това е несправедливо според мен.\nПРЕДСЕДАТЕЛ СНЕЖАНА БОТУШАРОВА: Моля, режим на гласуване. Гласува се предложението на господин Илиан Шотлеков.\nГласували са 181 народни представители, за са 180, против - няма, 1 се въздържа. Приема се предложението на господин Шотлеков.\nДОКЛАДЧИК ВЕНЦЕСЛАВ ДИМИТРОВ: Аз бих помолил господин Шотлеков да внимава за последващи текстове, които трябва да бъдат корегирани и които следват от приемането на това предложение.\nТочка четвърта. Създава се нова буква "л" със следното съдържание:\n"л) парични доходи на собственици, получени от рента ВТ/ЙА 179.1 за отдадена земеделска земя".\nПРЕДСЕДАТЕЛ СНЕЖАНА БОТУШАРОВА: Добре. Текстът е уточнен. Моля, режим на гласуване. Гласува се направеното предложение за нова разпоредба.\nГласували са 177 народни представители, от тях за са 158, против са 11, 8 се въздържат. Приема се този текст.\nГосподин Димитров, има ли още предложения?\nДОКЛАДЧИК ВЕНЦЕСЛАВ ДИМИТРОВ: Има още едно предложение на господин Йордан Ганев.\nТочка пета. Създава се нова буква "м" със следното съдържание. Господин Ганев, може ли да ни дадете точно формулировката.\n"м) Средствата, получени от отдаване под наем на сгради, паметници на културата, на читалища, библиотеки, музеи, театри и кина".\nПРЕДСЕДАТЕЛ СНЕЖАНА БОТУШАРОВА: Прочетохте ли текста?\nДОКЛАДЧИК ВЕНЦЕСЛАВ ДИМИТРОВ: Това е текстът, да.\nКРЪСТЮ ТРЕНДАФИЛОВ (от място): А, не, не е прецизен текстът.\nПРЕДСЕДАТЕЛ СНЕЖАНА БОТУШАРОВА: Ако е необходимо някакво уточнение, направете го. (Шум и реплики в залата) Ще се уточнява ли нещо по текста?\nДОКЛАДЧИК ВЕНЦЕСЛАВ ДИМИТРОВ: Няма нищо.\nПРЕДСЕДАТЕЛ СНЕЖАНА БОТУШАРОВА: Няма. Моля, режим на гласуване. Гласува се предложението на господин Йордан Ганев за нова разпоредба. (Шум и реплики в залата).\nМоля, спрете гласуването. Министър Бисер Славков иска думата.\nЗАМЕСТНИК-МИНИСТЪР БИСЕР СЛАВКОВ: Уважаема госпожо председател, уважае ми дами и господа народни представители, моля за едно уточнение. Тъй като е предложен текстът, не става ясно дали се отнася за самите театри, културни институти, които реално са юридически лица или за евентуално собственици на театри и т.н., които са физически вече лица и реално техните доходи се облагат с този закон за данък върху общия доход, за да може наистина да се гласува един точен текст.\nАко остане така, той няма да е работещ, просто ще се тълкува разностранно. Благодаря ви. 179.2\nДОКЛАДЧИК ВЕНЦЕСЛАВ ДИМИТРОВ: Може ли да кажа нещо?\nПРЕДСЕДАТЕЛ СНЕЖАНА БОТУШАРОВА: Да, господин Димитров.\nДОКЛАДЧИК ВЕНЦЕСЛАВ ДИМИТРОВ: Господин Славков, нека пак да прочетем текста и ще Ви кажа аз какво разбирам, защото господин Ганев може да разбира нещо друго.\nКазва се така: "Средствата, получени от отдаване под наем на сгради ...". Тоест има един собственик, който притежава сграда, която отдава под наем за читалище, библиотека, музей и т.н. И средствата, получени от отдаването под наем, т.е. наемът, който собственикът получава, да не се облага. Защо? Мотивът мисля, че му е ясен - за да може собственикът да се съгласи с по-нисък наем върху тези обекти, които се използват с културно презназначение, за културни цели. Тоест вместо да ги отдава за сто лева, той да ги даде примерно за седемдесет лева. Това е целта.\nКРЪСТЮ ТРЕНДАФИЛОВ (от място): То е пожелателно. То не може да се контролира.\nДОКЛАДЧИК ВЕНЦЕСЛАВ ДИМИТРОВ: Не, то, че не може, не може, но ще се контролира след като не го облагате, след като тези са необлагаеми. Това е целта.\nПРЕДСЕДАТЕЛ СНЕЖАНА БОТУШАРОВА: Други уточнения по текста ще се правят ли? Заповядайте. 179.3\nПЕТЪР БАЛАБАНОВ (ПС на БСП, БЛП, ОПТ, ПХЖД, ХРП, СМС,  ФБСМ, НЛП "Стефан Стамболов" и СДПД "Ера-3"): Колеги, действително текстът в този си вид не е достатъчно прецизен, за да бъде ясно какво точно искаме да освободим от данък, затова предлагам да го оставим за утре, за когато обещаваме да внесем прецизиран текст... (Шум и реплики в залата)\nВЕНЦЕСЛАВ ДИМИТРОВ (встрани от микрофоните): За мен е ясен...\nПЕТЪР БАЛАБАНОВ: Добре. Но да го отложим сега, в момента...\nПРЕДСЕДАТЕЛ СНЕЖАНА БОТУШАРОВА: Направено е предложение да се отложи гласуването на текста.\nМоля, режим на гласуване. Гласува се това предложение да се отложи гласуването на текста. Мотивът е да се направи по-точна редакция на разпоредбата.\nВЕНЦЕСЛАВ ДИМИТРОВ (встрани от микрофоните): Господин Ганев, махнете "кина" и текстът ще се гласува. Аз съм сигурен. Хората се притесняват от думата "кино". Ако господин Ганев се съгласи "кино" да отпадне, мисла, че текстът може веднага да се гласува, защото другото е "читалища, библиотеки, музеи"... (Шум и реплики в залата) Така че веднага можем да пристъпим към гласуване. Хората, колегите се притесняват от това, че от кината се реализират големи доходи. Дайте съгласие "кино" да отпадне. И текстът става следният...\nПРЕДСЕДАТЕЛ СНЕЖАНА БОТУШАРОВА: Чакайте, моля Ви! Гласува се първо направеното предложение да се отложи гласуването.\nМеждувременно се постигна съгласие текстът да бъде уточнен. Нека все пак да приключи гласуването. (Шум и реплики в залата)\nМоля, прекратете гласуването!\nГосподин Ганев, кажете какъв е компромисният вариант.\nЙОРДАН ГАНЕВ (СДС): Вижте, обикновено за такива неща би могло да се каже "библиотеки, музеи, кинотеатри". По този начин нещата се оправят. (Шум в залата)\nПРЕДСЕДАТЕЛ СНЕЖАНА БОТУШАРОВА: Господин Балабанов, поддържате ли предложението да отложим гласуването?\nПЕТЪР БАЛАБАНОВ (от място): Не! ВЙ/КП 180/1.\nПРЕДСЕДАТЕЛ СНЕЖАНА БОТУШАРОВА: Не го поддържате.\nЙОРДАН ГАНЕВ: Добре. Подчинявам се на общата воля и оттеглям думата "кина". Текстът свършва с "театри"...\nМоля, режим на гласуване. Гласува се предложението на господин Йордан Ганев с вече направеното уточнение и оттегляне на думата "кина".\nДОКЛАДЧИК ВЕНЦЕСЛАВ ДИМИТРОВ: Прочитам пак текста за тези, които не са го чули: "Средствата, получени от отдаване под наем на сгради - паметници на културата, на читалища, библиотеки, музеи и театри". Завършваме с думата "театри", "кината" отпаднаха.\nПРЕДСЕДАТЕЛ СНЕЖАНА БОТУШАРОВА: Моля, продължете с гласуването.\nГласували 184 народни представители, от тях за предложението са 79, против 32, 73 се въздържат.\nГосподин Димитров, имате ли още текстове?\nДОКЛАДЧИК ВЕНЦЕСЛАВ ДИМИТРОВ: Това са текстовете.\nПРЕДСЕДАТЕЛ СНЕЖАНА БОТУШАРОВА: Нека да се отрази в протокола - приключи второто четене с – 2, тъй като бяха гласувани точките една по една.\nГосподин Димитров, моля по – 3 да докладвате.\nДОКЛАДЧИК ВЕНЦЕСЛАВ ДИМИТРОВ: "– 3. В чл. 4 се правят следните изменения:\n1. Таблицата към ал. 1 се изменя така:"...\nТова е таблицата, която всички имат, обаче ще я прочета. Касае се за месечното облагане по чл. 4.\n"Месечен доход до 1850 лв. - необлагаеми.\nОт 1850,01 до 3000 лв. - 20 на сто за горницата над 1850 лв.\nОт 3000,01 до 8000 лв. - 230 лв. плюс 24 на сто за горницата над 3000 лв.\nОт 8000,01 до 15 000,01 лв. - 1430 лв. плюс 28 на сто за горницата над 8000 лв. 180/2.\nОт 15 000,01 до 25 000 лв. - 3390 лв. плюс 32 на сто за горницата над 15 000 лв.\nОт 25 000,01 до 50 000 лв. - 6590 лв. плюс 36 на сто за горницата над 25 000 лв.\nОт 50 000,01 до 150 000 лв. - 15 590 лв. плюс 40 на сто за горницата над 50 000 лв.\nОт 150 000,01 до 300 000 лв. - 55 590 лв. плюс 45 на сто за горницата над 150 000 лв.\nИ над 300 000 лв. - 123 090 лв. плюс 50 на сто за горницата над 300 000 лв."\nКъм ал. 1 имам предложение, което е направено от мен, което направих и миналата година, но не беше прието. То е за нова ал. 1а на чл. 4 със следното съдържание: "Необлагаемият минимум за месечни доходи се увеличава с 1200 лв. за неработещ член на семейството и с 1000 лв. за всяко дете или учащ се до 18 години".\nИ продължаваме с точка 2 на – 3 - оригиналният текст "В ал. 2 изразът "за пълни 0,10 лв." се заменя със "за пълен 1,00 лв.". Облагането ще се извършва от лев за лев, а не за стотинките, които са между левовете конкретно.\nТова е. Това са предложенията за – 3.\nМисля, че господин Шотлеков трябва да направи съответно своите корекции.\nПРЕДСЕДАТЕЛ СНЕЖАНА БОТУШАРОВА: Господин Шотлеков, имате думата.\nИЛИАН ШОТЛЕКОВ (СДС): Уважаема госпожо председател, уважаеми колеги! След като приехме предложението по чл. 2, трябва да променим чл. 4, ал. 1 и след думата "обезщетение" да се добавят думите "извън посочените в чл. 2, ал. 1, буква "к", т.е. облага всички други обезщетения освен посочените в чл. 2.\nСмятам, че предложението няма да предизвика никакви съмнения.\nГосподин Мухтанов има думата. 180/3.\nТОШО МУХТАНОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Благодаря, госпожо председател.\nУважаеми колеги! Аз поисках думата, за да подкрепя предложението на господин Венцеслав Димитров за създаването на нова ал. 1а. Мисля, че това е един хуманитарен акт и той засяга преди всичко най-бедните слоеве от населението.\nНо предлагам да направим следното уточнение. В началото на работата на Тридесет и шестото Народно събрание в Семейния кодекс ние записахме задължение, че родителите дължат издръжка на децата си, ако учат, средно образование - до 20 години, висше образование - до 25. И след като сме ги задължили и дължат тая издръжка, нека да осигурим и минимална възможност те реално да могат да я осигуряват. Затова текстът предлагам да стане така:\n"Необлагаемият минимум за месечни доходи се увеличава с 1200 лв. за неработещ член на семейството и с 1000 лв. за всяко дете, на което родителят дължи издръжка", без да уточняваме възрастта, то е указано в Семейния кодекс.\nПРЕДСЕДАТЕЛ СНЕЖАНА БОТУШАРОВА: Господин Мицев има думата.\nМАРГАРИТ МИЦЕВ (СДС): Уважаема госпожо председателстваща! Видях реакциите на някои наши колеги от предложението на господин Мухтанов. Но всъщност то е в унисон с духа и разума на Семейния кодекс, който ние приехме като изменение.\nСега във връзка с процеса, очертаващ се, хайде да не съм лош пророк, но на хиперинфлация. Аз мисля, и това беше и моето изказване и становище в Икономическата комисия, първа позиция, втора позиция и трета позиция - за необлагамия месечен доход, и четвърта позиция, да бъде завишен с 10 на сто (първите четири реда).\nВЕРЖИНИЯ ВЕЛЧЕВА (от място): Доходите!\nМАРГАРИТ МИЦЕВ: Доходите, да, доходите да бъдат увеличени и съответно данъчната ставка да действа при този доход. Защото явно е, че за да създаваме национално мощна и социално справедлива държава, и ние трябва да дадем своя принос. Или минималният доход да се увеличи със 185 лв., необлагаемият. Значи 1850 плюс 185. И така до четвърта позиция. СД/КП 181/1.\nМисля, че и такъв борец за социални правдини като господин Димов, и той ще ме подкрепи. Нали, господин Димов?\nПРЕДСЕДАТЕЛ СНЕЖАНА БОТУШАРОВА: Госпожа Митева има думата.\nМАРИЕЛА МИТЕВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Благодаря Ви, госпожо председател. Но преди да направя възраженията си по направените предложения, бих искала да апелирам към Вас, макар че във всички случаи не се съмнявам, че Вие ще спазвате строго правилника, да подложите на гласуване само тези предложения, които са постъпили писмено до началото на обсъждането на текста.\nНа второ място, бих искала да възразя против направените предложения не защото аз не споделям такъв подход към проблема, а защото според мен той е твърде неудачен в сегашния момент. Нашата система за социално осигуряване е изградена на други принципи. За безработните ние плащаме помощи, за децата ние плащаме детски надбавки, макар че, признавам, те са недостатъчни като суми. И обръщането на този принцип изведнъж като привилегия при данъчното облагане според мен би било крайно неадекватно и в крайна сметка вредно за самия законопроект и неговото приложение.\nЛично аз бих подкрепила подобни предложения тогава, когато приемаме Закона за социалното осигуряване и извършим реформата в социалното осигуряване. Но на този етап струва ми се, че те са неудачни. Ето защо бих помолила всички народни представители да не ги възприемат.\nНа второ място бих искала да кажа, че по мое дълбоко убеждение, имам предвид предложението на господин Маргарит Мицев, подкрепено от господин Мухтанов... Предложението на господин Шотлеков е свързано с предходно гласуване и то логично следва да бъде подкрепено. Според мен предложението, което беше направено, представлява форма на скрит ергенски данък. И не че такъв не може да бъде обсъждан, но ако някой иска да го въведе, нека да го каже ясно и открито и тогава нека не парламентарната група на БСП бъде обвинявана в рекомунизация. (Шум в блока на СДС)\nИ накрая бих искала да кажа, че съгласно чл. 60, ал. 1 от нашата Конституция принципът при определяне на данъчните тежести зависи от доходите на населението, а не от това дали 181/2. те имат едно или повече деца. Във всички случаи текстът е неперфектно формулиран. В крайна сметка един човек на 80 години ще трябва да плаща същия данък, както един човек на 35 години. Да оставим настрана това, че има хора, които по чисто биологични, здравословни причини не могат да имат деца и в тези случаи ще трябва да плащат по-високи данъци по силата на това предложение.\nОще веднъж призовавам то да не се подкрепя.\nДумата за реплика се дава на господин Венцеслав Димитров.\nВЕНЦЕСЛАВ ДИМИТРОВ (СДС): Аз разбирам, че парламентарното мнозинство, всички, които са гласували веднъж бюджета, биха могли да отхвърлят всяко едно подобно предложение, но, госпожо Митева, не с тези аргументи. Аз ще ви кажа един аргумент (моля ви се, изслушайте ме!) да видя вие какво ще кажете. Така е във Франция, така е в Германия, така е в ред други страни. Това не е вид ергенски данък. Напротив, това са облекчения за хора, които изпълняват малко по-различна социална функция от самите хора, т.е. отглеждат деца или отглеждат неработещ член на семейството. Не е ергенски данък. Ние ергенския данък го отменихме. И това не е форма на рекомунизация. Напротив, това е крачка към цивилизованите общества. А вие, ако искате, пак може да го отхвърлите.\nПРЕДСЕДАТЕЛ СНЕЖАНА БОТУШАРОВА: Да попитам: ще прави ли някой още реплика на изказването на госпожа Митева? - Няма желаещи.\nГоспожо Митева, имате думата.\nМАРИЕЛА МИТЕВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Господин Димитров, аз пак казвам: приемам принципния подход, но в друг закон, тогава, когато обсъждаме социалното осигуряване. Вникнете във Вашето предложение и ще видите, че един човек, който има пълнолетни деца, също ще трябва да плаща данък по силата на това предложение.\nВЕНЦЕСЛАВ ДИМИТРОВ (от място): Разбира се, че ще плаща! Но това не е ергенски данък. Ще плаща! Нали това е социалната отговорност - като гледаш деца, държавата да ти дава облекчения? 181/3.\nПРЕДСЕДАТЕЛ СНЕЖАНА БОТУШАРОВА: Госпожа Вержиния Велчева има думата.\nВЕРЖИНИЯ ВЕЛЧЕВА (СДС): Благодаря, госпожо председателстваща. Аз взимам думата, за да подкрепя предложението на господин Венцеслав Димитров, защото не може, когато се говори за безработица, когато имаме отрицателен прираст на населението, ние да не приемем една такава, толкова оправдана разпоредба, която съществува във всички развити страни.\nТова, което се говори тук - за някакъв ергенски данък, за това, че трябва да бъде в друг закон - просто са глупости. Защото тези пари означават едно облекчение за хора, които изпълняват важна социална функция като отглеждането на деца. Това не е утежнение за тези, които нямат деца. Тези, които нямат деца, те нямат и тези задължения, нямат и тези разходи. И е съвсем оправдано да се приеме един такъв текст. А мястото му е именно в този закон, защото това е Законът за данък върху общия доход. Някой може би мисли, че в Закона за селскостопанската продукция трябва да сложим такъв текст!...\nИскам да подкрепя и предложението, направено от господин Маргарит Мицев, защото тези таблици, които са предложени тук за второ четене, може би преди една или две седмици бяха напълно реални и обмислени. Но това, което се случи в последните дни и седмици, налага едно коригиране, особено на първите редове в тези таблици. Защото ако 1850 лв. изглеждаха преди известно време горе-долу една нормална сума за минимален доход, сега вече ние разбираме, че в съответствие с растящите цени е съвсем оправдано доходите да нараснат и вече един минимум от около 2000-2500 лв. би бил разумен за необлагаем доход.\nИ ви моля да бъдат подкрепени тези две предложения, защото поне това дължим на хората, които са в тежко социално положение в момента, след като системата ни именно за социално подпомагане не е усъвършенствана. Нека поне с тези облекчения да се помогне на най-засегнатите категории.\nАко има някакви бюджетни пречки за това, ние можем да помислим за известно увеличаване на данъците в последните редове на тази таблица, което би било оправдано. Защото именно това е функцията на богатите - да помагат за една издръжка на социално слабите. 181/4.\nГосподин Георги Николов има думата по процедурен въпрос. 181/5.\tГЕОРГИ НИКОЛОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3", Свищов): Тъй като таблиците в този вид бяха приети на първо четене, аз ви предлагам да отложим гласуването, да се съобразим и с бележките, които са направени, да доработим таблиците по чл.4 и чл.13 заедно с предложението, което прави господин Венцеслав Димитров, за да не допуснем така, че примерно лице, което получава от борсата възнаграждение, и то да попадне, да отработим тези текстове и в сряда да се върнем отново към двете таблици.\nТова е по-разумното решение, за да видим наистина как ще работят таблиците при новите условия и да не правим това в движение сега. Разумно е да подложите това предложение за гласуване. Има предложение за етажите. За момента се иска преизчисляване.\nПРЕДСЕДАТЕЛ СНЕЖАНА БОТУШАРОВА: Господин Иван Костов има думата.\nИВАН КОСТОВ (СДС): Аз подкрепям предложението на господин Георги Николов и едновременно с това предлагам за обмисляне до сряда следната идея.\nВ предложения навремето Закон за облагане на доходите на физическите лица на мястото на 1850 лв. в таблицата на чл.4 беше записано "минимална работна заплата". Аз бих могъл да направя предложение в същия дух, но ако там се запише минималната работна заплата и другите суми се преизчислят на базата на минималната работна заплата, тогава правителството се обвръзва с гаранция, че ще спазва защитата на минималните доходи в зависимост от това как се преценява тяхното обезценяване вследствие на инфлацията. Затова следва да се помисли и върху това предложение, ако трябва, аз ще го направя писмено. Но подкрепям предложението да се отложи.\nПРЕДСЕДАТЕЛ СНЕЖАНА БОТУШАРОВА: Господин Бисер Славков има думата.\nЗАМЕСТНИК-МИНИСТЪР БИСЕР СЛАВКОВ: Уважаема госпожо председателствуваща, уважаеми дами и господа народни представители! Аз също бих помолил за една преоценка на всички тези предложения, тъй като реално при гласуван бюджет, който е базиран в частта БП/КТ 182.1 му на чл.4, от данък общ доход 21 млрд.лв., които трябва да постъпят, всички тези предложения, които бяха направени за повишаване с 10 на сто на първите три етажа на таблицата, с увеличаване на необлагаемия минимум за неработещ член и при деца до 18  години, реално ще дадат съществено отражение вече върху размера  на приходите от данък общ доход. Тоест, с едно такова гласуване  се дебалансира реално онзи показател, който вече е гласуван по  бюджета. Това е първото.\nВторо, мисля, че трябва да се обсъди доста добре и въпросът за данъчната техника на прилагане на подобни приложения. Просто налице са наистина някои опасения да изпаднем в състоянието, в което сега е ДОО, т.е. има редица безработни, които получават своите обезщетения, а в същото време имат регистрирани фирми, работят и реализират допълнително доходи. За съжаление в момента трябва да ви кажа, че Държавно обществено осигуряване е принудено да води редица дела с доста такива неработещи, които са взимали своите обезщетения. Следователно това е един доста комплициран и сложен въпрос, който наистина трябва сериозно да се обсъди.\nИ трето, моля да се има предвид, че вече по предложение на господин Шотлеков се взеха и гласуваха някои текстове във връзка с обезщетение, включително и при безработица. Така че не бива втори път да се допуска отново текст, с който да се повишава необлагаемият минимум в този случай. Благодаря ви.\nПРЕДСЕДАТЕЛ СНЕЖАНА БОТУШАРОВА: Господин Димитров, заповядайте. Имате думата.\nДОКЛАДЧИК ВЕНЦЕСЛАВ ДИМИТРОВ: Госпожо председателствуваща, колеги! Аз имам малко по-различно виждане по процедурата, която трябва да възприемем, когато гласуваме таблиците. Аз мисля, че ако приемем предложението на Георги Николов и отложим нещата за сряда, ние няма да направим нито една крачка в тази посока. Защото в сряда ще се окажем в същото положение, може би само с две-три таблици повече.\nЗатова ви предлагам от процедурна гледна точка да се абстрахираме от това аз какво съм предлагал, да видим какво бихме могли днес да гласуваме и какво можем да оставим за сряда. Тоест, ако например приемем предложението на господин Мицев за 10 на сто увеличаване на първите четири етажа, нека да го 182.2 приемем и после да преизчислим. Ако приемем моето предложение, подкрепено от господин Мухтанов, за 1200 и 1000 лв., нека да видим как трябва да преоценим таблицата, така че да се запазят предвидените приходи в държавния бюджет. И наистина ако се приемат те, тогава да се преизчисли таблицата. Ако тези предложения обаче се отхвърлят, не виждам причина защо трябва да се отлага самото приемане на таблицата. Защото, извинете за малко внимание, ние и без това закъсняхме с този данък. Нека да го погледнем отстрани. Ние предвиждаме от 1 април 1994 г. да започне да действува таблицата по чл.4. Ако го отложим за сряда, навлизаме в април. Следва публикация в "Държавен вестник", след това още три дни, докато влезе в сила. А трябва да влезе в сила от 1 април 1994 г. наистина.\nАко Народното събрание има воля да приеме тези предложения, поне две от тях или три, както казва и господин Костов, тогава вече да отидем към преизчисляване. Но аз категорично съм възразявал винаги, господин Костов, включително когато и той беше министър, ние бяхме парламентарно мнозинство, на първия ред на таблицата - господин Койчев е най-голям привърженик на това, съжалявам, че го няма - да се сложи не някаква конкретна сума, а да се сложи необлагаемият минимум, каквото беше предложението едно време. Защо? Защото съгласно Конституцията Народното събрание е органът, който определя данъците и техния размер. Ако сложим минимална работна заплата, ние автоматически едва ли не даваме правомощия за това на Министерския съвет. И не само това, а нещо много по-опасно - ние даваме право на Министерския съвет да събира повече данъци, като натиска минималната работна заплата надолу. А това са социални отношения, нека не ги смесваме с данъчните.\nЗатова аз ви предлагам да направим следното. Най-напред естествено предложението на господин Шотлеков веднага можем да го гласуваме. След това ви предлагам да гласуваме това предложение, което направих аз, с корекцията на господин Мухтанов - напълно я приемам и предложението на господин Мицев. Ако тези две предложения или едното от тях се приеме, да оставим таблицата за сряда, ако не се приеме нито едно от тези предложения, да я гласуваме в момента и да вървим нататък. Ето, това е. 182.3\nПРЕДСЕДАТЕЛ СНЕЖАНА БОТУШАРОВА: Господин Николов, поддържате ли предложението си да се отложат?\nГЕОРГИ НИКОЛОВ (от място): Ще възникнат най-различни ситуации. Мисля, че е по-разумно да отложим.\nДОКЛАДЧИК ВЕНЦЕСЛАВ ДИМИТРОВ: Добре, господин Николов. А ако го приемем обаче, ние трябва да направим няколко варианта. Кой ще ги прави тези варианти? Можем в сряда да предложим 10 варианта за обсъждане и пак ще се върнем на първоначалната позиция.\nПРЕДСЕДАТЕЛ СНЕЖАНА БОТУШАРОВА: Последно какво се предлага?\nГЕОРГИ НИКОЛОВ (от място): Поддържам предложението.\nПРЕДСЕДАТЕЛ СНЕЖАНА БОТУШАРОВА: Господин Емил Филипов има думата. Въпросът е процедурен, него уточняваме.\nЕМИЛ ФИЛИПОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо председател, уважаеми колеги! Изцяло подкрепям господин Венцеслав Димитров. Залата е грамотна, много пъти е гледала допълнения към този закон, има позиция и може да вземе решение. Ние трябва да приемем час по-скоро тази таблица, тъй като в момента всички в България плащат по-големи данъци, отколкото трябва. Ден порано влизане в действие на този член означава по-малко данъци за всички хора, които са на заплата в България. Поради това залата е способна да вземе разумни решения и да реши да приеме или да не приеме таблицата и да продължим по-нататък. Благодаря ви.\nПРЕДСЕДАТЕЛ СНЕЖАНА БОТУШАРОВА: Господин Николов, поддържате ли предложението си?\nГЕОРГИ НИКОЛОВ (от място): Да.\nПРЕДСЕДАТЕЛ СНЕЖАНА БОТУШАРОВА: Моля, режим на гласуване. Гласува се предложението на господин Георги Николов да се отложи гласуването по чл.4, който е в – 3, и по чл.13, който е в – 7, за следващото заседание. Моля, гласувайте! Двете таблици се предлагат да бъдат отложени за гласуване за следващото заседание.\nОт общо гласували 179 народни представители, за предложението 25, против 80, 74 се въздържат. Отклонява се.\nПродължаваме гласуванията по – 3. Господин Димитров, моля да докладвате. 182.4\tДОКЛАДЧИК ВЕНЦЕСЛАВ ДИМИТРОВ: Параграф трети.\nНай-напред предлагам да гласуваме предложението на господин Шотлеков. След това да гласуваме предложението, направено от мое име с корекцията на господин Мухтанов, която приемам, след това предложението на господин Мицев и при условие, че някое от тези две се възприеме, да отложим за сряда. Ако не се възприемат, веднага може да гласуваме и тази.\nРазбира се, дори и да бъдат приети, те могат да бъдат преизчислени. Аз имам предвид становището на господин Бисер Славков, че трябва да се преизчислят приходите в бюджета и в съответствие с гласуваните приходи, таблицата да се корегира.\nГосподин Славков, аз съм сигурен, че каквото и да стане, ние или вие, по-скоро, данъчната администрация ще събере много повече данъци по този член, отколкото е предвидено, най-просто защото инфлацията няма да е средно 40 на сто и в края на годината 30.\nТака че предлагам да гласуваме най-напред предложението на господин Шотлеков, което го чета:\n"1. В чл. 4, ал. 1 след думата "обезщетение" се добавят думите "извън посочените в чл. 2, ал. 1 буква "к".\nПРЕДСЕДАТЕЛ СНЕЖАНА БОТУШАРОВА: Което вече беше гласувано.\nМоля, режим на гласуване. Гласува се предложението на господин Шотлеков, което е свързано с един вече приет текст.\nРезултатът: от общо гласували 176 народни представители, 166 са гласували за, против - няма, 10 се въздържат.\nСледващото предложение какво е, господин Димитров?\nДОКЛАДЧИК ВЕНЦЕСЛАВ ДИМИТРОВ: Следващото е моето предложение, корегирано с това, което предложи господин Мухтанов. То ще бъде очевидно точка трета, защото точка втора ще бъде таблицата, на която след малко ще се върнем.\nСъздава се нова алинея 1а на чл. 4 със следното съдържание:\n"Необлагаемият минимум за месечни доходи се увеличава с 1200 лв. за неработещ член от семейството и с 1000 лв. за всяко дете, на което родителят дължи издръжка".\nПРЕДСЕДАТЕЛ СНЕЖАНА БОТУШАРОВА: Моля, режим на гласуване. ББ/ЙА 183.1 Гласува се това предложение.\nРезултатът: от общо гласували 178 народни представители, 76 са гласували за, 30 против, 72 се въздържат.\nДОКЛАДЧИК ВЕНЦЕСЛАВ ДИМИТРОВ: И още едно предложение, което ако го приемем, естествено, че трябва да преизчислим таблицата. Това е предложението на господин Мицев.\nЯНАКИ СТОИЛОВ (от място): То не е внесено!\nДОКЛАДЧИК ВЕНЦЕСЛАВ ДИМИТРОВ: Колеги, ние сме постъпвали и друг път така. Аз ще ви кажа защо. Защото Законодателната комисия внесе проекта за второ четене (ето го този, от който чета) преди да влезем в пленарната зала. Но с консенсус в Председателския съвет се е решило наистина законът да се гледа днес. Но тогава ние би трябвало да оставим известно време на хората да внесат своите предложения.\nЗатова аз ви предлагам: нека да го гласуваме. Естествено, всеки може да изрази своето мнение.\nПРЕДСЕДАТЕЛ СНЕЖАНА БОТУШАРОВА: Вместо да губим време да спорим - става или не, по-добре е да гласуваме.\nМоля, режим на гласуване. Гласува се предложението на господин Мицев.\nРезултатът: от общо гласували 180 народни представители, 74 са гласували за, 67 против, 39 се въздържат.\nДОКЛАДЧИК ВЕНЦЕСЛАВ ДИМИТРОВ: Така че остава да гласуваме точка втора, което е самата таблица с текста:\n"2. Таблицата към ал. 1 се изменя така:"\nВече я прочетох, няма необходимост пак да я чета.\nПРЕДСЕДАТЕЛ СНЕЖАНА БОТУШАРОВА: Моля, режим на гласуване. Гласува се текстът на точка първа, който съдържа таблицата, по която ще се извършва изчисляването на данъка.\nРезултатът: от общо гласували 180 народни представители, 109 са гласували за, 10 против, 61 се въздържат.\nГосподин Димитров, остана ли нещо, което да се гласува?\nДОКЛАДЧИК ВЕНЦЕСЛАВ ДИМИТРОВ: Не, – 3 е приет.\nПРЕДСЕДАТЕЛ СНЕЖАНА БОТУШАРОВА: А точка втора? 183.2\nДОКЛАДЧИК ВЕНЦЕСЛАВ ДИМИТРОВ: Да, извинявайте.\nТочка втора сега на практика става точка трета, защото приехме като точка първа предложението на господин Шотлеков. Точка втора е таблицата. Другите две ги отхвърлихме. Остава точка трета.\n3. В ал. 2 изразът "за пълни 0,10 лева" се заменя с "за пълен 1,00 лв.".\nПРЕДСЕДАТЕЛ СНЕЖАНА БОТУШАРОВА: Моля, режим на гласуване. Гласува се този текст.\nРезултатът: от общо гласували 168 народни представители, 156 са гласували за, против - няма, 12 се въздържат.\nДОКЛАДЧИК ВЕНЦЕСЛАВ ДИМИТРОВ: Преминаваме към – 4.\n– 4. В чл. 5 се създава нова буква "е" със следното съдържание:\n"е) еднократните обезщетения, регламентирани с нормативни актове и изплащани при средна и тежка телесна повреда и смърт при/или по повод изпълнение на служебни задължения".\nТук дължа едно пояснение. Това е чл. 5. Касае (чета заглавката): "В облагаемия доход се включват всички суми, получени от лицето през месеца в същото учреждение и предприятие с изключение на:"\nТоест, тези суми се изключват от сферата на облагането.\nТук няма предложения или възражения.\nПРЕДСЕДАТЕЛ КАДИР КАДИР: Моля, режим на гласуване. Гласуваме – 4.\nИма предложение ли? Каква поправка? Редакционна?\nМоля, отменете режима на гласуване!\nГоспожо Митева, имате думата. 183.3\nМАРИЕЛА МИТЕВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"):  Според мен в текста следва да бъде добавено: "извън случаите по чл. 217 от Кодекса на труда", тъй като в чл. 217 от Кодекса на труда ние вече освободихме обезщетенията, които се получават при трудоустрояване. Тук не са включени при обезщетенията за трудоустрояване, не са включени обезщетенията за смърт. Ето защо според мен просто трябва да съобразим текста с това изменение, което вече сме гласували.\nПРЕДСЕДАТЕЛ КАДИР КАДИР: Има думата представителят на Министерство на финансите.\nЗАМЕСТНИК-МИНИСТЪР БИСЕР СЛАВКОВ: Уважаеми господин председател, уважаеми дами и господа народни представители! Тази бележка има основание. Освен това, аз мисля, че в чл. 5 наистина е мястото да се отбележи това, което господин Шотлеков предложи. Тъй като тук именно се отбелязват онези доходи, които се изключват от облагане. Така че тук е мястото да се дефинират всички тези моменти свързани с обезщетение по чл. 217, чл. 222 от Кодекса на труда и получаване на парични обезщетения при безработица. По този начин може да се изчисти текста от предходния член.\nГосподин Димитров, ще вземете ли отношение, да го гласуваме.\nДОКЛАДЧИК ВЕНЦЕСЛАВ ДИМИТРОВ: Нямам никакво отношение.\nПРЕДСЕДАТЕЛ КАДИР КАДИР: Моля режим на гласуване. Гласуваме допълнението, което се предлага към съществуващия текст от госпожа Митева.\nОт общо гласували 170, за 156, против 9, 5 се въздържат.\nГласуваме целия текст на – 4 с приети вече допълнения.\nОт общо гласували 158, за 142, против 6, 10 се въздържат.\nПриема се текста на – 4. СМ/ЗТ 184.1\nДОКЛАДЧИК ВЕНЦЕСЛАВ ДИМИТРОВ: Параграф 5.\nВ чл. 6 се създава нова ал. 2 със следното съдържание: "Обезщетенията, изплащани от работодателя при пенсиониране за изслужено време и старост се разпределят месечно като се прибавят към трудовите възнаграждения за последните два, шест или дванадесет месеца преди прекратяване на трудовото правоотношение."\nМАРИЕЛА МИТЕВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"):  Предвид на това, че обезщетенията изплащани при пенсиониране за изслужено време и старост бяха освободени от данък, вече предлагам този текст да не се гласува, тъй като не се налага друга формула за изчисляване на облагането.\nПРЕДСЕДАТЕЛ КАДИР КАДИР: Искате да отпадне текста.\nМАРИЕЛА МИТЕВА: Да отпадне целият – 5.\nПРЕДСЕДАТЕЛ КАДИР КАДИР: Нека да чуем становището на председателя на комисията.\nДОКЛАДЧИК ВЕНЦЕСЛАВ ДИМИТРОВ: Аз съм съгласен разбира се, още повече, че вносителят е съгласен. Ние сме задължени да гласуваме да отпадне, защото ако гласуваме да остане ще се създаде една колизия.\nПРЕДСЕДАТЕЛ КАДИР КАДИР: Моля режим на гласуване. Гласуваме за отпадането на – 5 за облагане на обезщетенията.\nОт общо гласували 167, за 154, против 1, 12 се въздържат.\nТекстът се приема. Отпада – 5.\nДОКЛАДЧИК ВЕНЦЕСЛАВ ДИМИТРОВ: Параграф 6.\nАл. 2 на чл. 7 се отменя. Ал. 2 на чл. 7 касае данъка на членовете на трудово-кооперативните земеделски стопанства, АПК и т.н.\nПРЕДСЕДАТЕЛ КАДИР КАДИР: Без орсовките обаче.\nМоля режим на гласуване. Гласуваме за – 6.\nОт общо гласували 172, за 143, против 23, 6 се въздържат.\nПриема се текста. 184.2\nДОКЛАДЧИК ВЕНЦЕСЛАВ ДИМИТРОВ: Текстът е четири страници. Дали не е целесъобразно да се даде почивка и после да продължим. Чл. 13 е фактически целият закон.\nПРЕДСЕДАТЕЛ КАДИР КАДИР: Половин час почивка, след което ще продължим с най-дългия текст. Този текст е шест страници.\nПРЕДСЕДАТЕЛ СНЕЖАНА БОТУШАРОВА (Звъни): Продължаваме заседанието. Докато заемете местата си, искам да направя съобщения.\nПостъпило е предложение, подписано от проф.Нора Ананиева, утре като точка първа да бъде Проектът за Закон за изменение и допълнение на Закона за данъка върху добавената стойност. След приемането на този законопроект Народното събрание да продължи работата си с парламентарния контрол.\nСъобщения за комисии:\nКомисията по жалби, предложения и петиции на гражданите - четвъртък, 7 април 1994 г. от 11,00 ч. в стая # 304, бул. "Дондуков" # 2.\nКомисията по здравеопазване - сряда, 6 април 1994 г. от 10,00 ч. в зала # 412 на бул. "Дондуков" # 2 при дневен ред: Законопроект за лекарствените средства и аптеките.\nКомисията за контрол над приходите, разходите и имуществата на партиите - сряда, 9,00 ч. в зала "Запад" при дневен ред:\n1. Разглеждане на получените баланси и отчети от политическите партии за 1993 г.\n2. Запознаване със справки, получени от Министерския съвет и Министерството на финансите по молба на комисията във връзка със закона.\nЗалата вече е пълна. Господин Димитров, моля, заемете мястото си да докладвате следващия текст.\nДОКЛАДЧИК ВЕНЦЕСЛАВ ДИМИТРОВ: Уважаема госпожо председателствуваща, колеги! Намираме се на – 7 от законопроекта, който касае измененията в чл.13. Тъй като текстът е, както ви казах, около 5 страници и половина, да не го изчитам целия, ако ми разрешите - да го чета по точки. Ако разрешите. Ако не, мога да го прочета целия и после да преминем по точки.\nПРЕДСЕДАТЕЛ СНЕЖАНА БОТУШАРОВА: Четете, господин Димитров. НЧ/КТ 185.1\nДОКЛАДЧИК ВЕНЦЕСЛАВ ДИМИТРОВ: "– 7 В чл.13 се правят следните изменения и допълнения:\n1. Таблицата към ал.1 се изменя така:\n(Знаете от нашата практика, вече 4 години подред правим такива изменения, че таблицата в чл.13 е дериватна на тази в чл.4, като всяка една от сумите в левове се умножава по 12) Това е за сведение. _________________________________________________________________\nГодишен доход                             Данък _________________________________________________________________\nДо 22200 лв.                              Необлагаеми от 22200,01 до 36000 лв.             20 % за горницата над 22200 лв. от 36000,01 до 96000 лв.             2760 лв.+24%за гор.над 36000лв\nот 96000,01 до 180000 лв.          17160лв.+28%за гор.над96000лв.   от 180000,01 до 300000 лв.         40680лв.+32%за гор.над180000лв. от 300000,01 до 600000 лв.         79080лв.+36%за гор.над300000лв. от 600000,01 до 1800000 лв.        187080лв.+40%за гор.над600000лв.  от 1800000,01 до 3600000 лв.      667080лв.+45%за гор.над1800000лв\nнад 3600000 лв.         1477080лв.+50%за гор.над3600000лв _________________________________________________________________\nТова е таблицата.\nИма едно предложение за нова ал.1 на чл.13, направено от мен. Аз и тук го декларирам, че го оттеглям, тъй като беше отхвърлено и няма смисъл да се подлага на гласуване, след като то би трябвало да произлиза от гласуваното предложение към чл.4. След като предложението в чл.4 се отхвърли, няма резон в единия член да го има, в другия член да го няма. Така че аз го оттеглям, въпреки че естествено не съм доволен от неприемането му.\n"Точка 2. В ал.5 се правят следните изменения и допълнения".\nПРЕДСЕДАТЕЛ СНЕЖАНА БОТУШАРОВА: По точки ли да бъде, господин Димитров?\nДОКЛАДЧИК ВЕНЦЕСЛАВ ДИМИТРОВ: Добре, по точки. Тогава свършвам дотук и гласуваме.\nПРЕДСЕДАТЕЛ СНЕЖАНА БОТУШАРОВА: Мога ли да Ви попитам по останалите точки има ли направени предложения, до края на текста? Ако няма... 185а.2\nДОКЛАДЧИК ВЕНЦЕСЛАВ ДИМИТРОВ: Мисля, че има. Доколкото знам предложения има от господин Ганев, господин Шотлеков. Има още едно предложение, то е от господин Христо Марков, но то е по – 8, а ние сега се намираме на – 7.\nПРЕДСЕДАТЕЛ СНЕЖАНА БОТУШАРОВА: Става дума за следното: ако предложенията са малко и текстът се изчете, а след това едно или две предложения, след това можем да гласуваме целия текст и по този начин по-бързо ще завърши. Но нека господин Димитров да прецени, аз не мога да преценя.\nДОКЛАДЧИК ВЕНЦЕСЛАВ ДИМИТРОВ: Вижте, има доста спорни предложения и може би е по-подходящо да ги гласуваме точка по точка, за да бъдат по-добре разбираеми. Иначе ще се загуби връзката между тях и хората няма да могат да се ориентират.\nПРЕДСЕДАТЕЛ СНЕЖАНА БОТУШАРОВА: Господин Димитров, към точка първа, т.е. към таблицата има ли направени предложения?\nДОКЛАДЧИК ВЕНЦЕСЛАВ ДИМИТРОВ: Към таблицата мисля, че в момента не могат да бъдат правени други предложения, след като вече приехме една таблица по чл.4. А както казах тази таблица е производна, дериватна, и се получава като се умножават отделните суми в чл.4 по 12 и се получава тази таблица.\nТака че даже бих дал едно предложение, но то вече не може да се направи естествено - двете таблици да се приемат заедно. Така би трябвало да бъде.\nПРЕДСЕДАТЕЛ СНЕЖАНА БОТУШАРОВА: В такъв случай да гласуваме този текст. Моля, режим на гласуване. Гласува се текстът на – 7, т.1. Чухте го, имате го пред себе си, моля, гласувайте.\nГласували общо 179 народни представители. От тях 165 за, 3 против, 11 въздържали се.\nГосподин Димитров ми напомни, че един текст на господин Шотлеков е пропуснато да бъде докладван и той е свързан с чл.6.\nМоля, господин Шотлеков, за да не забравим след това и да се наложи да се връщаме, имате думата. 185а.3\nИЛИАН ШОТЛЕКОВ (СДС): Уважаеми колеги, става въпрос за – 5, чиято ал. 2 отпадна, поради това че освободихме обезщетението от данъчно облагане. Но аз съм предложил към същия чл. 6 да се създаде нова ал. 2 със следното съдържание:\n"От месечния доход се приспадат внесените суми за доброволно социално осигуряване в размер до 20 на сто от минималната работна заплата за страната".\nКакви са аргументите за едно такова предложение? Аргументите за едно такова предложение са следните, аз ги изказах и на първо четене, сега ще си позволя да ги повторя.\nВ момента нямаме така нареченото доброволно осигуряване, тъй като цялата система на социално осигуряване в страната се изгражда на така наречената задължителна вноска - пенсионно осигуряване в размер на 35 на сто. Тоест пенсионерът в момента не може да определи, да получи по-висок размер от пенсията си, дори ако желае да внася повече за социално осигуряване от това, което би могъл примерно да плаща.\nТака че в момента самият закон не създава стимули за работника, който да внася част от своята работна заплата в някакви фондове за социално осигуряване като използва една набирателна сметка и по този начин да акумулира пари, които да не бъдат хвърлени на пазара за купуване на стоки, с които да повишава директно инфлацията, а ние целим в момента да създадем една набирателна система,  която да акумулира средства.\nДаже аз разговарях тук с господин заместник-министъра. Логично е примерно, за определен период от време тези средства да бъдат ангажирани с държавни ценни книжа, за да няма спекула с тях и вторичен натиск на пазара. Предимството е, че ще създадем възможност на работниците да влагат част от парите си, примерно до 20 на сто от минималната работна заплата, или ако приемете примерно 10 на сто от минималната работна заплата, които пари, след като настъпи осигурителният риск, в случая възрастта за пенсиониране, те ще могат да получат добавка към досега нищожните пенсии, които им осигурява задължителното социално осигуряване.\nА аз неслучайно толкова много настоявам за тези текстове в закона. Защото в момента ние трябва да направим първата ВТ/ЗТ 186.1  крачка към така нареченото доброволно социално осигуряване. Разбира се, тук могат да се изкажат различни аргументи - че няма специален закон и т.н. Такъв закон не е необходим. Всяко едно търговско дружество или сдружение с идеална цел или главно управление "Социално осигуряване", или който би желал, би могъл да акумулира такива вноски и след настъпването на осигурителния риск, да изплаща пенсии.\nИма дълбок социален ефект в едно такова предложение. Затова много ви моля да го обсъдите внимателно и евентуално да го подкрепите.\nПРЕДСЕДАТЕЛ СНЕЖАНА БОТУШАРОВА: Госпожа Митева има думата. Реплика. Заповядайте.\nМАРИЕЛА МИТЕВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"):  Благодаря Ви, госпожо председател.\nАз бих искала да реплекирам господин Шотлеков и да апелирам към господа народните представители да не подкрепят това предложение. Какви са аргументите в тази насока?\nСъгласно сегашния Закон за пенсиите в България съществува само задължително пенсионно осигуряване. Никъде материалните закони не позволяват съществуването и на доброволно осигуряване. Не е възможно в Закона за данък върху общия доход ние да въвеждаме едновременно и доброволно осигуряване, и данъчни облекчения за него. Едва когато се извърши реформата в социалното осигуряване и ние въведем задължително осигуряване и доброволно осигуряване, бихме могли да мислим за някакви данъчни преференции за доброволното осигуряване. Тук, в това предложение не се виждат никакви механизми, по които държавните органи ще могат да осъществяват контрол - дали евентуално доброволно осигуряване се осъществява едва след като е осъществено задължителното осигуряване. В тази насока съществуват много проблеми. Текстът няма да реши проблемите, а по-скоро ще създаде нови.\nЕто защо аз предлагам тези идеи да бъдат обсъдени едва при обсъждане на Закона за социалното осигуряване. Благодаря.\nАЛЕКСАНДЪР СТАЛИЙСКИ (от място): Не е така! 186.2\nПРЕДСЕДАТЕЛ СНЕЖАНА БОТУШАРОВА: Благодаря. Господин Димитров има думата. За реплика или за изказване?\nВЕНЦЕСЛАВ ДИМИТРОВ (встрани от микрофоните): За изказване по предложението на господин Шотлеков.\nПРЕДСЕДАТЕЛ СНЕЖАНА БОТУШАРОВА: Ще му дам думата на господин Шотлеков. След това.\nВЕНЦЕСЛАВ ДИМИТРОВ (встрани от микрофоните): Дайте му думата на него.\nПРЕДСЕДАТЕЛ СНЕЖАНА БОТУШАРОВА: Сега ли? Добре. Заповядайте, господин Шотлеков.\nАко искате, господин Сталийски, вземете думата след това.\nИЛИАН ШОТЛЕКОВ (СДС): Уважаема госпожо председател, уважаеми колеги... (Шум и реплики в залата) Реплика ли?\nПРЕДСЕДАТЕЛ СНЕЖАНА БОТУШАРОВА: Господин Сталийски има думата.\nАЛЕКСАНДЪР СТАЛИЙСКИ (СДС): Уважаема госпожо председател, уважаеми дами и господа, елементарно е, Търговският закон само го отваряте и виждате чл. 114 и 243. Доброволно осигуряване може да има. Това е търговско дружество. Смешно е! (Ръкопляскания и възгласи: "Браво!" в блока на СДС)\nПРЕДСЕДАТЕЛ СНЕЖАНА БОТУШАРОВА: Господин Шотлеков, имате думата да дуплика.\nИЛИАН ШОТЛЕКОВ (СДС): Уважаема госпожо председател, уважаеми колеги, по повод на репликата, която направи госпожа Митева, аз бих си позволил да кажа следното: да, така е, Законът за пенсиите предвижда само задължително осигуряване, госпожо Митева, защото просто 42 години е нямало доброволно осигуряване. Но ако обърнете предишният Закон за пенсиите, ще видите, че доброволното осигуряване е било това, което е генерирало такива пенсионни фондове, които са позволявали за осем години и половина без приходи да се изплащат пенсиите. А сега нямаме такива възможности. (Ръкопляскания и възгласи: "Браво!" в блока на СДС)\nПоради тази причина именно ние в момента трябва да отворим тази врата - за доброволното осигуряване.\nИ сега да ви обясня още нещо. Няма никаква пречка държав186.3  ната власт да осъществява контрол върху тези дружества, защото те са или търговски дружества, или сдружения с идеална цел.\nНещо повече, самият Закон за държавния бюджет, който гласувахме тук преди известно време, съдържа такъв текст, ако си спомняте. И там се казва, че чрез банковия контрол няма да им бъдат изплащани заплати, ако не е платено социалното осигуряване, задължителното имам предвид, не доброволното. А доброволното осигуряване дава такива гаранции, че сключваме един договор, който го няма при задължителното, тоест законът декретира на лицето, което иска да се осигурява, какви да бъдат осигурителните вноски, да бъдат неговите права.\nНапротив, при доброволното осигуряване, госпожо Митева, ще дадем възможност на самия работник той да сключи договор с пенсионния институт и в този договор да се запишат неговите права и задължения. И тези права ще бъдат много по-големи от това, което му дава сега задължителното държавно осигуряване. Защото, забележете, задължителното държавно осигуряване, дори сме вкарали и детските надбавки, въпреки нашите реплики тук, и на практика какво става? Работодателят плаща задължително осигуряване, за да може пенсионерът накрая, когато се пенсионира, да получава пенсия от 1500 лв. Ами, дайте да освободим част от тези средства.\nОсвен това аз ви казвам, това няма да се отрази на държавния бюджет в никакъв смисъл. Тъй като ние бихме могли в една преходна разпоредба да задължим тези дружества - били с идеална, били с търговска цел, с каквато искате цел, да ги наречем, да ги ограничим колкото може, но нека да ги накараме да спестяват, а не да харчат, госпожо Митева. Вие в момента стимулирате харченето на пари. А аз, който трябва да пледирам за харченето на пари, пледирам да ги спестяваме. Ето това е. Благодаря ви. (Ръкопляскания от блока на СДС)\nПРЕДСЕДАТЕЛ СНЕЖАНА БОТУШАРОВА: Думата за изказване има господин Венцеслав Димитров.\nВЕНЦЕСЛАВ ДИМИТРОВ (СДС): Уважаема госпожо председател, използвам възможността да подкрепя предложението на господин Шотлеков. Защо? На практика какво правим в момента? 186.4\nНие създаваме известни, макар и не толкова големи данъчни облекчения за доброволното осигуряване. С каква цел? С цел да го стимулираме. Точно това правим. В момента ние не се занимаваме има ли доброволно осигуряване или не. Така. Даваме право, който иска да се осигурява доброволно, даваме му някакви минимални, колко са там, около 300 лв. месечно, може да приспада. Не е чак толкова много и то не е 300 лв. да ги черпи отнякъде, а да си намалява облагаемия доход. Това не е чак толкова много. Защо? Защото нашата система на задължително пенсионно осигуряване куца. Куца ли, госпожо Митева? Куца. Нормално ли е хората, които са работили 45 години, да взимат толкова малки пенсии? Не обричайте и тези, които ще работят още 45 години, да взимат такива пенсии. Защо? Защото социалистическата комунистическа икономика рухна и ние сега се чудим какво да направим. 186.5 \tИ неслучайно някои опреличават нашата система за пенсионно осигуряване на социално подпомагане. И то е така.  Защото, ако ще и десет митинга да направят пенсионерите, те няма да си намерят парите къда са им, защото ги няма, защото са изядени, защото не съществуват.\nПри това положение единствената надежда за малко подобра система на осигуряване остава доброволната. Защо да не оставите доброволната?! Най-просто! Има ли такава? Вие казвате, че няма. Господин Шотлеков - и той развива теза, че може би ще се появят...\nПРЕДСЕДАТЕЛ СНЕЖАНА БОТУШАРОВА: Господин Димитров, може ли по-бавно да говорите, понеже микрофоните застъпват звуците?\nВЕНЦЕСЛАВ ДИМИТРОВ: Защото не съществуват такива институции. Но те съществуват на практика. Това са застрахователните дружества. Биха могли при второ четене на Закона за застраховането тези работи да бъдат регламентирани в смисъла, в който се изрази г-н Шотлеков - да са задължени да закупуват преди всичко държавни ценни книжа. Знаете, че директното закупуване от други инвестиционни институции, освен Централната банка и търговските банки, на държавни ценни книжа трябва да се стимулира. Това е добро за финансовата система. Добро е, че с тези пари не се отива на пазара на стоки, където няма кой знае колко много стоки да се купуват. Извършва се спестяване, извършва се инвестиране, извършва се покупка на държавни ценни книжа.\nОсвен това всеки един застрахователен институт може да върши тази работа по доброволното застраховане. Обаче имайте предвид, сега не се грижим ние за това коя институция ще го върши. Която иска, нека да го върши. Нека да се създава нова, но в момента ние създаваме само данъчни облекчения, каквито, госпожо Митева, има в развитите страни, където има и социалистически партии, но там не са бивши комунистически партии. Затова вие сте казали, че ще бъдете модерна партия. Поне повярвайте на тия хора какво правят там и не говорете такива глупости, че въвеждаме обратно ергенски данък и т.н. Ще ви се изсмее всеки един човек, който е запознат със западното данъчно законодателство. (Ръкопляскания от блока на СДС) 187.1 СД/ВЙ\nПРЕДСЕДАТЕЛ СНЕЖАНА БОТУШАРОВА: Думата за реплика има г-жа Мариела Митева .След това - г-жа Караиванова.\nМАРИЕЛА МИТЕВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"):  Благодаря на господин Димитров за пламенната реч. Но бих искала да попитам няколко неща.\nАко 45 години в България е имало задължително пенсионно осигуряване и в момента аз изобщо не оспорвам, че пенсионната си стема куца, бих искала да попитам защо по време на управлението на Съюза на демократичните сили при изменението на Закона за пенсиите Вие не предложихте и доброволно пенсионно осигуряване? (Шум в блока на СДС)\nВторият въпрос, който искам да поставя, е: защо след като от няколко години в този парламент стои закон за социалното осигуряване, в който се предвижда задължително и доброволно осигуряване, и той е внесен от нашата парламентарна група и от сегашното правителство, Бюджетната комисия, чийто председател е господин Венцеслав Димитров, все още не е дала становище по него?\nИ накрая бих искала да кажа следното. Аз не съм противник на доброволното осигуряване. Но искам да разберете, че не в този закон и не по този начин можем да го уреждаме. Не може да слагате каруцата пред коня нито по повод на така наречените облекчения за деца... Госпожица Велчева може би  не знае, но в момента за деца се плащат детски надбавки. Така че не може да изпреварвате нещата, независимо от това кой ви моли за това.\nПРЕДСЕДАТЕЛ СНЕЖАНА БОТУШАРОВА: Госпожа Караиванова има думата за реплика.\nАНА КАРАИВАНОВА (ПС на БСП, БЛП, ОПТ, ПХЖД, ХРП, СМС,  ФБСМ, НЛП "Стефан Стамболов" и СДПД "Ера-3"):  Благодаря Ви, госпожо председател. Моята реплика също ще бъде под формата на въпрос.\nБих искала господин Димитров, а ако може и господин Шотлеков да ми обяснят в кои застрахователни дружества ще се правят тези доброволно вноски и за интересите на социално слабите или бъдещи пенсионери се работи или за интересите на нечии частни застрахователни дружества.\nПРЕДСЕДАТЕЛ СНЕЖАНА БОТУШАРОВА: Трета реплика?\nГосподин Димитров, имате думата за отговор на възраженията срещу Вашето изказване.\nВЕНЦЕСЛАВ ДИМИТРОВ (СДС):  Най-напред на най-последния въпрос, защото е най-лесен. Ами, естествено, държавата поема грижи за социално слабите. Но това, против което Вие пледирате, искате държавата да се грижи и за социално силните.\nЕто това е, което ние искаме да направим - социално силните да си се застраховат и тогава социално слабите ще останат по-малко и ще ги хване социалната мрежа.\nТова е вашата социална система, затова куца, защото раздава пенсии, стипендии и т.н., всичко "на калпак".\nМен не ме изненадва. Мен не ме изненадва, че вие се противопоставяте на такива неща. Мен ме изненадва нещо друго - чи ние се опитваме да обясним на едни хора, които смятаме, че възприемат нещо, към което ние се стремим, а виждаме пълна невъзприемчивост. Ето това ме притеснява.\nПРЕДСЕДАТЕЛ СНЕЖАНА БОТУШАРОВА: Господин Сталийски, имате думата за изказване.\nАЛЕКСАНДЪР СТАЛИЙСКИ (СДС): Уважаема госпожо председателстваща, дами и господа народни представители! Тук няма място, когато има място за право, за популизъм. Без тия лозунги за комунисти, за болшевики. Знаете, оттук съм говорил много пъти. Сега да говорим като юристи.\nТова е правен абсурд да твърдите, че има само задължително осигуряване. Не е вярно! Отворете Търговския закон, аз  ги чета двата текста и ще видите, няма пречка да се договаря доброволно. Такова нещо няма! Дори ако вземете и отворите глава първа на Закона за задълженията и договорите, там няма забрана. След като самият закон, който е от 1959 г., през вашето управление болшевишко беше гласуван тоя прекрасен закон, със съставител Кожухаров, Венедиков и Иван Апостолов, няма забрана. Като няма забрана, няма да пискате, доброволно ще се застраховате.\nПРЕДСЕДАТЕЛ СНЕЖАНА БОТУШАРОВА: Господин Шотлеков, заповядайте за реплика. 187.3\nИЛИАН ШОТЛЕКОВ (СДС): Уважаема госпожо председател, уважаеми колеги! Аз взимам повод от изказването на г-н Сталийски, за да направя реплика и към него, и към г-жа Караиванова, а и ще ви отговоря на един въпрос, на който няма как да отговоря, ако не бях взел репликата.\nГоспожо Караиванова, всеки един, който би могъл да осъществява такава дейност, би могъл да го направи дотолкова, доколкото няма забрана в законодателството. И аз бих ви казал веднага кой би могъл да го направи и кое ще бъде най-полезно. Най-полезно ще бъде да го прави Главно управление "Социално осигуряване", да привлича допълнителни пари и да акумулира в държавната институция Главно управление "Социално осигуряване".\nБи могло да го прави Държавният застрахователен институт, който е изключително от държавна собственост. Няма никаква пречка. Цялата печалба на ДЗИ ще отива в полза на държавата.\nБиха могли да го правят, разбира се, и частни застрахователни компании, които желаят това нещо да го направят.\nБи могло да го направи и едно търговско дружество, както обясни г-н Сталийски, тъй като Търговският закон не създава забрани за осъществяването на такава дейност.\nИ това, което каза г-н Димитров, е изключително важно. Ние в момента не уреждаме статута на тези доброволни осигурителни органи, тъй като има един специален закон, където има точн о един текст за тези органи, където е казано следното, цитирам по памет: първо, че тези органи са сдружения с идеална цел и че, второ, всички вноски, без никакво ограничение, се освобождават от всякакви данъци - от данък върху печалбата за работодателя и от данък върху общия  доход за работника.\nЕто затова на базата на този закон, който е внесъл Министерският съвет, който не съм внесъл аз, не пледирам за авторство на закона, аз си позволих  да направя тези предложения в този закон сега. Защото утре, като приемем закона, трябва да изменяме и този закон за данък върху общия доход, което не е добре, не е добре за стимулирането на спестовността и найвече не е добре за създаването на възможност за доброволно осигуряване на пенсионерите. 187.4\nРазберете, че ако ние не отворим вратата за доброволното осигуряване сега, това означава, че ще отложим с още една, две и не знам още колко години.\nА това, което каза госпожа Митева одеве, че когато сме обсъждали Закона за пенсиите... Да, не сме го предложили, защото Законът за пенсиите третира само задължителното осигуряване. Той не третира изобщо доброволното осигуряване.\nАз винаги съм бил привърженик на идеята за доброволното осигуряване. Още през 1991 г. съм разработил такъв законопроект. Дано този парламент да приеме такъв законопроект за доброволното осигуряване.\nБлагодаря ви. (Ръкопляскания в СДС)\nПРЕДСЕДАТЕЛ СНЕЖАНА БОТУШАРОВА: Господин Будимов има думата. 187.5\tИВАН БУДИНОВ (СДС): Аз само искам да споделя, че на много места в България, имайки предвид кризата при закупуване на лекарства и лечение на болни, лекари - ентусиасти организираха доброволни здравноосигурителни дружества, в резултат на което сега хората, които станаха членове или които се застраховаха в такива здравноосигурителни дружества, получават преференции при закупуване на лекарствата от самото дружество и при самото лечение. Така че това, което предлага г-н Шотлеков, още повече ще засили това доброволно осигуряване в такива дружества.\nИскам да обърна внимание, че това са авторитетни лекари, способни лекари, които си дават сметка за състоянието на здравеопазването в България и тук намират изход за излизане от това състояние.\nПРЕДСЕДАТЕЛ СНЕЖАНА БОТУШАРОВА: Благодаря. Господин Бисер Славков, заместник-министър на финансите, има думата.\nЗАМЕСТНИК-МИНИСТЪР БИСЕР СЛАВКОВ: Уважаема госпожо председателстваща, уважаеми дами и господа народни представители. Действително идеята за доброволно осигуряване представлява интерес и аз бих предложил да се отложи този текст за едно уточнение, тъй като съществуват няколко момента, които представляват интерес. Аз споделям тази идея, че подобни средства могат да се насочат към ценни книжа и то държавни ценни ценни книжа, защото в крайна сметка това ще подкрепи бюджета и се спазва принципът, че след като се дава една преференция, срещу нея ще имаме и съответен източник за финансиране на бюджета.\nНа второ място, заедно с това мисля, че трябва да се обсъди и въпросът за една техника на данъчен контрол върху целия този процес, тъй като реално в диспута тук стана ясно, че могат да се появят в качеството си на такива лица и търговски дружества, и съюзи с идеална цел, и застрахователни институти, разбира се, по закона. Така че при всяко положение тук ще възникне потребността от една схема за наблюдение на тези операции.\nИ на трето място, ще възникне и проблемът какво би станало, ако някои от тези институти или лица не изпълнят своите задължения по отношение на изкупуването на държавните ценни книжа. БП/ВЙ 188.1\nПредвид на това предлагам просто да се отложи този текст, за да се уточни и тогава вече да се предложи с всички тези въпроси изчистен текст, за да може да се гласува. Благодаря.\nПРЕДСЕДАТЕЛ СНЕЖАНА БОТУШАРОВА: Отлагането трябва да бъде предложено от народен представител. Заповядайте, господин Димитров.\nДОКЛАДЧИК ВЕНЦЕСЛАВ ДИМИТРОВ:  Госпожо председателстваща, в такъв случай аз предлагам да се отложи гласуването. Обаче тъй като имам предвид, че ние едва ли днес ще  завършим целия текст на закона, очевидно ще продължим следващата сряда и може би тогава да се върнем пак към чл. 6. Господин Славков предложи конкретни гаранции за това, за което той говори, предполагам, че и г-н Шотлеков няма да има нищо против.\nТака че нека да помним, че ще се върнем към този закон. Това няма да утежни съществено процедурата. Така че бихме могли спокойно да отложим приемането на този текст евентуално и подлагането му на гласуване в сряда.\nПРЕДСЕДАТЕЛ СНЕЖАНА БОТУШАРОВА: В такъв случай моля режим на гласуване. Гласува се предложението текстът на господин Шотлеков да не бъде гласуван сега, а да се отложи гласуването за следващото заседание, като се вземат предвид аргументите, които бяха изказани.\nОт общо гласували 180 народни представители за предложението 79, против 61, 40 се въздържат.\nПредложението се отклонява. Това означава, че текстът трябва сега да се гласува.\nДОКЛАДЧИК ВЕНЦЕСЛАВ ДИМИТРОВ: Прочитам текста. Фактически това остава като – 5 на чл. 6. Текстът остава в следния вид: "От месечния доход се приспадат внесените суми за доброволно социално осигуряване в размер до 20 на сто от минималната работна заплата за страната".\nПРЕДСЕДАТЕЛ СНЕЖАНА БОТУШАРОВА: Моля режим на гласуване. Гласува се текстът, предложен от господин Шотлеков.\nОт общо гласували 186 народни представители за  89, против 54, 43 се въздържат.\nПредложението се отклонява. Ако някой иска прегласуване, сега е моментът. 188.2\nЗа обяснение на отрицателен вот има думата г-н Емил Филипов.\nЕМИЛ ФИЛИПОВ (ПС на БСП, БЛП, ОПТ, ПХЖД, ХРП, СМС, ФБСМ,  НЛП "Стефан Стамболов" и СДПД "Ера-3"):  Уважаема госпожо председател, уважаеми колеги народни представители! Искам да подчертая, че аз съм убеден, че мнозина от моите колеги споделят изцяло съображенията, изказани тук, по отношение на доброволното осигуряване. Едва ли има депутат, който е против това. Но просто считам, че когато сме на едно оперно представление, трябва да слушаме текстове и арии, които са от същата опера. (Шум в залата) Не е редно в този закон, който има една конкретна цел - да реши проблемите до края на тази година, да вкараме важни проблеми от сферата на голямото социално осигуряване. Благодаря. (Шум и реплики в залата)\nПРЕДСЕДАТЕЛ СНЕЖАНА БОТУШАРОВА: Има думата Екатерина Михайлова. 188.3\nЕКАТЕРИНА МИХАЙЛОВА (СДС): Уважаема госпожо председателстваща, уважаеми колеги! От името на парламентарната група на СДС искам прегласуване на текста. (Шум и реплики в залата)\nНие искахме още преди да вземе колегата преди мен думата това, но неговото изказване всъщност ме улеснява с искането ми за прегласуване. Явно някои от колегите не са разбрали за какво точно се гласува. Тук не става въпрос дали да се разреши или не доброволното осигуряване. Става въпрос за едно много малко данъчно облекчение, за да може наистина да се осъществява това доброволно осигуряване. И то пенсионно осигуряване.\nИ ви моля да го подложите на прегласуване, защото съм убедена, че има колеги, които просто не разбраха за какво точно се гласува. Ако се повтори гласуването, те ще подкрепят това искане, което направи господин Шотлеков.\nПРЕДСЕДАТЕЛ СНЕЖАНА БОТУШАРОВА: В интерес на истината, когато господин Филипов идваше насам, аз подсказах възможността за прегласуване и господин Савов вдигна ръка. (Шум и реплики в залата)\nМоля ви, без шум!\nЧухте и заместник-министъра на финансите.\nНяма да ни заболи глава от едно гласуване още! Така че допускам прегласуването.\nАко някой има упрек към мен, мога да си наложа забележка, но текстът наистина е сериозен.\nМоля, господин Димитров, прочетете още веднъж текста и той ще се прегласува. (Шум и реплики в залата)\nИстината е, че господин Савов вдигна ръка в момента, в който аз подсказвах, но господин Филипов е с по-бързи реакции и беше тук. (Шум в залата)\nНека да не губим време! Едно прегласуване няма да реши нещата.\nМоля Ви, прочетете текста бавно и ясно.\nДОКЛАДЧИК ВЕНЦЕСЛАВ ДИМИТРОВ: "От месечния доход се приспадат внесените суми за доброволно социално осигуряване в размер до 20 на сто от минималната работна заплата за страната."\nПРЕДСЕДАТЕЛ СНЕЖАНА БОТУШАРОВА: Това ли е текстът?\nДОКЛАДЧИК ВЕНЦЕСЛАВ ДИМИТРОВ: Това е текстът! ВЙ/КП 189/1.\nПРЕДСЕДАТЕЛ СНЕЖАНА БОТУШАРОВА: Моля, режим на гласуване. Прегласува се текстът!\nГласували са 191 народни представители, за 97, против 64, 30 се въздържат. (Ръкопляскания от СДС)\nДОКЛАДЧИК ВЕНЦЕСЛАВ ДИМИТРОВ: Продължаваме нататък.\nПРЕДСЕДАТЕЛ СНЕЖАНА БОТУШАРОВА: Чакайте! Момент да сметна.\nИзвинявайте, но и аз се изморих, а все пак сметките трябва да се направят точно.\nГоспожа Емилия Томова иска думата по процедурен въпрос.\nЕМИЛИЯ ТОМОВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаема госпожо председател, уважаеми народни представители! Възразяваме срещу последното гласуване, тъй като прегласуването беше разпоредено от госпожа Ботушарова в нарушение на правилника. (Реплики, шум в залата, неодобрителни реплики от СДС)\nВ нашия правилник е записано, че веднага след гласуването може да се поиска прегласуване. (Шум в залата)\nГоспожа Ботушарова беше много коректна и дори ви покани да поискате прегласуване. След това даде думата на господин Филипов. Ако спазвахте правилника, нямаше, госпожо председател, да допуснете прегласуване.\nВЕНЦЕСЛАВ ДИМИТРОВ (встрани от микрофоните): Тя смяташе, че господин Филипов ще поиска прегласуване...\nЕМИЛИЯ ТОМОВА: Освен това... Не е смятала това...\nОсвен това трябва да е ясно, че ние оспорвахме правото да се освободят от данък 10 на сто за доброволни застраховки не заради друго, а защото подозираме някои от защитниците на това предложение в користни подбуди. (Шумно неодобрение от СДС, викове: "У-у-у!", смях)\nПРЕДСЕДАТЕЛ СНЕЖАНА БОТУШАРОВА: Не бих искала да ви огорчавам, уважаеми колеги.\nПонеже председателят веднъж си наложи наказание, аз също си правя напомняне, но считам, че когато започнах с думите за това, че може да се оспори гласуването, истината е, че господин Савов вдигна ръка, но господин Емил Филипов беше вече 189/2. тук и аз просто не разбрах господин Савов... (Шум в залата)\nНе! Извинявайте, казвам ви точно как са нещата!... Мисля, че въпросът изобщо не е политически. Въпросът е за защита на права на хората, така че ако считате, че с нещо съм нарушила, го правя това, но ви казвам, че реакция имаше от господин Савов преди аз дори да завърша изречението си.\nМного ви моля, казвам ви точно нещата, както са! (Шум и реплики в залата)\nГосподин Димитров, моля продължете със закона.\nГосподин Савов иска думата като ръководител на парламентарна група.\nСТЕФАН САВОВ (СДС): Уважаема госпожо председател, уважаеми колеги! Аз не мога да разбера по един въпрос, който няма никаква политическа стойност, защо започваме тук с тези истории.\nДействително истината е тази, че аз бях вдигнал ръка. Сега, че господин Филипов е по-бърз или по-скоро се отзова...\nПРЕДСЕДАТЕЛ СНЕЖАНА БОТУШАРОВА: Моя е грешката.\nСТЕФАН САВОВ: Аз смятам, че това въобще не може да се обсъжда, но тъй като виждам, че ние сме объркани и просто не разсъждаваме, защото тук става въпрос за едни социални придобивки и не може да се... (Реплики от блока на БСП и коалиция)\nСоциални са придобивките, госпожа! Социални са! Ако се замислим - са социални. Трябва човек да се замисли и да не вярва, че всичко, което излиза от нас, е лошо, нито пък това, което излиза от вас, е лошо!\nИ затова, защото явно е, че вече не можем да мислим съвсем правилно, аз предлагам и от името на нашата парламентарна група искам половин час почивка.\nПРЕДСЕДАТЕЛ СНЕЖАНА БОТУШАРОВА: Давам половин час почивка и ще закрия заседанието, но напомням, че за утре има предложение точка първа от дневния ред да бъде проектът за закон за изменение и допълнение на Закона за данък върху добавената стойност и предложението на господин Мичковски - проект за решение за програмата за приватизация. 189/3.\nУтре в 9 часа.\nТези предложения ще бъдат гласувани утре в началото на заседанието. (Звъни)\n(Закрито в 19 ч. и 25 м.)